Abang Jo saran tubuh agensi berkaitan psikologi, kaunseling

Oleh Azreen Keria

KUCHING: Premier Sarawak, Datuk Patinggi Tan Sri Abang Johari Tun Openg menyarankan ditubuh sebuah agensi berkaitan psikologi dan kaunseling.

Katanya, ia bertujuan menggalakkan peningkatan bilangan pengamal psikologi dan kaunseling bagi memenuhi keperluan kesihatan mental dan kesejahteraan rakyat.

“Sekarang ada 42 pegawai psikologi ditempatkan di pelbagai jabatan dan agensi kerajaan.

“Terdapat 2.9 juta penduduk di Sarawak dan ini bermakna, seorang kaunselor (secara purata) akan berkhidmat untuk 6,000 orang,” katanya.

Beliau berucap pada majlis Makan Malam Gala Konvensyen Kaunseling Antarabangsa 2022 di Hotel Riverside Majestic, di sini malam ini.

Abang Johari berkata, kerajaan Sarawak komited untuk memberi sokongan terhadap kesihatan mental dan kesejahteraan penjawat awam.

“Dalam hal ini, jelas sekali terdapat permintaan yang semakin meningkat terhadap ahli psikologi dan kaunselor di negeri kita,” katanya.

Beliau berkata Perkhidmatan Awam Sarawak-Amalan Komuniti (SCS-CoP) juga adalah usaha kolaboratif penting untuk meningkatkan perkhidmatan psikologi dan kaunseling di negeri ini.

Katanya, negeri ini membayangkan usaha seperti ‘Satu Komuniti, Satu Kaunselor” yang menyasarkan untuk mencapai kesejahteraan holistik rakyat.

“Ini menggabungkan pengamal psikologi atau kaunseling dari pelbagai institusi dan agensi di negeri ini.

“Kerajaan Sarawak mengambil berat kesejahteraan pegawai dalam perkhidmatan awam negeri. Setiap penjawat awam bukan hanya sekadar pekerja,” katanya.

Turut hadir Setiausaha Kerajaan Negeri Sarawak, Dato Sri Mohamad Abu Bakar Marzuki dan Presiden Perkema International Dato Dr Abdul Halim Mohd Hussin.

See author's posts


32 pegawai sertai Kursus Pengendalian Haiwan Berbisa

SIBU: Seramai 32 pegawai dari Balai Bomba dan Penyelamat (BBP) seluruh Sarawak telah menyertai Kursus Pengendalian Haiwan Berbisa (Ular).

Kursus selama tiga hari itu (1 hingga 3 September) telah berlangsung di BBP Sungai Merah dengan dikendalikan oleh tiga orang tenaga pengajar jemputan khas.

Mereka ialah PB Safiq Mohamad dari Akademi Wilayah Timur, Terengganu, PB Noremey Halim (Jabatan Bomba dan Penyelamat Malaysia (JBPM) Kedah) dan Noorizun Kechik (JBPM Johor).

Ketua JBPM Zon 4 Sibu, Janggan Muling berkata, kursus tersebut julung kalinya diadakan di Sarawak bertujuan untuk meningkatkan tahap kemahiran anggota mengendalikan haiwan berbisa.

“Ia secara langsung akan meningkatkan keyakinan peserta ke tahap yang maksimum,” jelasnya kepada pemberita semalam.

Katanya, penganjuran kursus itu akan menjadikan pasukan bomba sebagai satu agensi yang professional dalam mengendalikan kes khidmat kemanusian di dalam negara ini.

“Dengan ini, saya ingin mengucapkan tahniah dan syabas kepada semua seramai 32 pegawai yang telah mengikuti kursus ini dengan jayanya,” ujarnya.

Oleh Akun Giman

See author's posts


80 penjaja bakal nikmati prasarana baharu

ASAJAYA: Para penjaja dan penduduk sekitar Asajaya khasnya penduduk Kampung Tambirat akan menikmati prasarana Pusat Penjaja Tambirat bernilai RM 7 juta yang akan dijadikan tapak untuk penduduk sekitar menjual barang makanan atau hasil pertanian mereka.

Menteri Pelancongan, Kesenian dan Kebudayaan Sarawak merangkap Menteri Belia dan Sukan Sarawak, Datuk Abdul Karim Rahman Hamzah berkata, Majlis Pecah Tanah semalam merupakan satu permulaan perancangan pembangunan khasnya dijalankan dalam kawasan Kampung Tambirat.

“Projek pembinaan pusat penjaja ini dijangka mengambil masa selama 12 bulan dan mula beroperasi pada hujung tahun hadapan,” katanya.

Menurut Ahli Dewan Undangan Negeri (ADUN) Asajaya itu, pusat penjaja yang akan dibangunkan itu mampu memuatkan sehingga 80 gerai dan dibina di atas tanah yang berkeluasan kira-kira 2.56 ekar.

Beliau berkata demikian ketika berucap pada Majlis Pecah Tanah Pusat Penjaja Kampung Tambirat, Asajaya, semalam.

“Apa yang hendak kita lakukan hari ini adalah menyediakan satu prasarana ataupun pembangunan serta tapak yang sesuai untu para penjaja menjual pelbagai wadah dan hasil jualan mereka,” katanya.

“Kalau kita dapat lihat di sepanjang jalan di kawasan Kampung Tambirat terdapat banyak gerai yang didirikan oleh para penjaja dan hal ini telah mendatangkan kesesakan jalan raya disebabkan kereta pembeli yang diletak di tepi jalan,” ujarnya.

“Perkara ini telah sedikit sebanyak menghantui Majlis Bandaran Kota Samarahan (MBKS) kerana dengan pembangunan yang semakin pesat di kawasan ini telah menyebabkan jalan raya sibuk dengan kenderaan dan hal ini telah meningkatkan kadar kemalangan di kawasan tersebut,” tambahnya.

Bukan itu sahaja, dengan adanya jambatan Kota Samarahan yang sudah siap ini telah memudahkan perjalanan rakyat dari kawasan Kuching ke Sebuyau, Simunjan dan kawasan seterusnya dengan melalui Jalan Asajaya.

“Penggunaan Jalan Asajaya yang telah dijadikan jalan utama dan jalan perhubungan antara kawasan tersebut telah menyebabkan gerai-gerai di tepi jalan ‘tumbuh bak cendawan selepas hujan’,” katanya.

“Melihat keadaan seperti itu, kita telah merancang untuk mengadakan tapak seperti ini supaya kemudahan tempat meletakkan kenderaan, tempat berjual, tandas dan surau dapat disediakan dengan sempurna untuk kegunaan para penjaja dan pengunjung.

“Selain daripada itu, dengan adanya tapak jualan itu akan memudahkan masyarakat untuk mengadakan aktiviti jualan ataupun pameran makanan pada masa hadapan,” ujarnya.

Oleh ‘AINI ‘AFIFAH HAFIZ

See author's posts


Johor hasrat bangunkan pusat digital

JOHOR BAHRU: Kerajaan Negeri Johor berhasrat membangunkan sebuah pusat digital komprehensif atau ‘Digital Enclave’ di Iskandar Puteri dekat sini bagi memastikan pembangunan pendigitalan dapat direalisasikan di negeri itu.

Menteri Besar Datuk Hasni Mohammad berkata, usaha itu juga dilihat dapat memacu pertumbuhan ekonomi dan menjadikan Johor berdaya saing dalam infrastruktur teknologi.

“Walaupun ini bukan merupakan satu inisiatif pada waktu ini, saya akan berbincang dengan pihak Iskandar Investment Berhad supaya dalam pembangunan Iskandar Malaysia, kita segerakan pewujudan satu pembangunan ‘Digital Enclave’ atau pusat pembangunan digital yang lebih komprehensif.

“Kalau Kuala Lumpur ada (Plaza) Low Yat, mengapa tidak ada juga (pusat digital seumpama itu) di Johor. Kita akan bawa segala aktiviti sokongan untuk merealisasikan pembangunan digital di Johor,” katanya, ketika berucap pada Majlis Perasmian Pusat Ekonomi Digital Johor di sini, semalam.

Turut hadir, Pengerusi Yayasan Sultanah Fatimah Datuk Tee Siew Kiong dan Pengerusi Jawatankuasa Pelaburan, Pembangunan Usahawan, Koperasi dan Sumber Manusia Datuk Mohd Izhar Ahmad.

Hasni juga berkata, pada masa sama, kerajaan negeri memberi jaminan akan mempermudah urusan serta mengurangkan kerenah birokasi terhadap pelabur dan pihak yang ingin membangunkan infrastruktur teknologi di Johor.

“Di Johor, infrastruktur telekomunikasi perlulah dilengkapkan secara menyeluruh mencakupi setiap daerah. Kalau kita berada pada tahap 4G, perancangan untuk 5G perlulah disegerakan.

“Saya beri jaminan, pelabur dan pihak yang ingin membangunkan sama ada infrastruktur teknologi, telekomunikasi atau pengisiannya supaya datang ke Johor, saya akan berusaha sedaya mungkin untuk memastikan bahawa urusan perniagaan di Johor adalah mudah dan kami akan cuba mengurangkan segala aspek birokrasi yang menjadi halangan,” katanya.

— Bernama

See author's posts


Pemilik Apple Daily antara tiga aktivis disabit bersalah

HONG KONG: Mogul media Hong Kong, Jimmy Lai yang dipenjarakan adalah antara tiga pejuang demokrasi yang disabitkan semalam kerana mengambil bahagian dalam ‘Perhimpunan Tiananmen’ yang dilarang ketika pendakwaan terhadap beberapa aktivis mencapai kesimpulan.

Lai, pemilik akhbar Apple Daily yang pro-demokrasi dan kini ditutup berusia 74 tahun, didapati bersalah atas tuduhan perhimpunan yang menyalahi undang-undang bersama bekas wartawan, Gwyneth Ho dan peguam hak terkemuka, Chow Hang-tung.

Pihak berkuasa telah mendakwa lebih daripada 24 orang ahli politik dan aktivis pro-demokrasi kerana menyertai protes tahun lalu, yang memperingati mangsa tindakan keras maut di Tiananmen di Beijing pada 1989 walaupun terdapat larangan polis yang dikeluarkan.

Ketiga-tiga mereka adalah satu-satunya yang dibicara di mahkamah sekali gus yang terakhir menerima keputusan mereka.

Ketiga-ketiga tertuduh memberitahu mereka pergi menyalakan lilin atas kapasiti peribadi dan tidak menghasut orang lain untuk menyertai perhimpunan haram.

Pada satu ketika, Chow, seorang peguam terlatih yang mewakili dirinya di mahkamah, menyamakan tindakannya sebagai ‘lelaki kereta kebal’ mengimbau seni arca popular yang terkenal berdiri di hadapan kereta kebal China semasa tindakan keras Tiananmen dan menjadi ikon.

Tetapi, Hakim Mahkamah Daerah, Amanda Woodcock menolak hujah itu sebagai ‘terus terang mengarut’ dan mensabitkan mereka atas tuduhan termasuk menghasut dan mengambil bahagian dalam perhimpunan tanpa kebenaran.

“Realitinya, sebarang niat untuk keluar dan mengambil bahagian dalam acara nyalakan lilin di Victoria Park malam itu adalah satu tindakan menentang dan membantah polis,” kata Woodcock.

Amnesty International menyifatkan keputusan itu sebagai serangan terbaharu terhadap hak kebebasan bersuara dan berhimpun di Hong Kong dan berkata, pihak berkuasa telah menjenayahkan “perhimpunan secara aman dan menjauhkan diri secara sosial”. -AFP

See author's posts


Goh zahirkan penghargaan

KUCHING: Pengerusi Lembaga Pengarah Restoran Hoi Tin Lau Sdn. Bhd., ABS Goh Ah Seng mengadakan satu majlis makan malam di Restoran Hoi Tin Lau sebagai tanda penghargaan kepada semua ahli jawatankuasa dalam membantu menjayakan Pertandingan Membuat Kuih Bulan Bersalji Kreatif dengan jaya dan lancarnya.

Program itu dianjurkan oleh Persatuan Tukang Masak How Yu dengan kerjasama rakan media, Utusan Sarawak dan Sin Chew Daily, serta mendapat tajaan Aeroville Mall, Lian Sin, Anna Liew Buffalo dan Hoi Tin Lau Restaurant Sdn. Bhd.

Pertandingan bersempena Festival Pertengahan Musim Luruh 2020 ini diadakan pada 20 September lalu di Aeroville Mall, Jalan Stutong yang mana Goh adalah Pengerusi Penganjur Pertandingan yang juga merangkap Presiden Persatuan Tukang Masak How Yu Kuching.

Objektif utama pertandingan tersebut adalah untuk meningkatkan persefahaman pelbagai etnik di Sarawak dan untuk mewujudkan suasana harmoni.

Seramai 25 kumpulan daripada pelbagai kaum berentap bagi memeriahkan Pertandingan Membuat Kuih Bulan Bersalji Kreatif tersebut,

Selain itu, majlis tersebut juga diisi dengan pelbagai acara seperti cabutan bertuah dan persembahan muzik tradisional cina oleh kumpulan muzik tradisional cina, Teo Khiaw Club Kuching.

Turut hadir, Pengarah Aeroville Mall Sdn Bhd, Tan Kun Gee, Penasihat Program, Sim Kiang Chiok,  Pengurus Besar Utusan Sarawak, Ivy Ngo Muk Lan, Pengurus Besar Sin Chew Daily Sarawak, Chung Hon Shin, Pengurus Pemasaran Kanan, Lim Boo Kiong, Penolong Pengurus Liansin, Alex Teng Siu Beng, Ketua Juri, Tan Hui Chin, Pengacara Majlis, Gerald Goh, Pakar Seni, Vera Chin, Timbalan Pengerusi Persatuan Kelab Teo Khiaw, Sim Han Tong dan tetamu jemputan lain.

See author's posts


Petron yakin lebih ramai pelanggan guna ATM MyDebit

KUALA LUMPUR: Petron Malaysia yakin lebih ramai pelanggan akan menggunakan kemudahan ATM MyDebit di setiap stesen minyaknya susulan pelancaran siri kedua kempen peraduan ‘Fuel Penuh Gaya MyDebit Je Dengan Kad ATM Anda’ kerana kaedah itu terbukti lebih cepat, selamat dan mudah.

Pengurus Besarnya Faridah Ali berkata, keyakinan itu juga adalah berdasarkan kepada kejayaan siri pertama kempen peraduan ‘FUEL-YoooH MyDebit Je Dengan Kad ATM Anda’ yang dilancarkan pada Januari 2020.

“Sepanjang siri pertama yang berlangsung pada Januari memang terdapat peningkatan jualan melalui MyDebit kerana Petron tidak mengenakan tahanan (pre-authorisation) RM200 untuk setiap pembelian bahan api walaupun serendah RM5.

“Ini adalah kemudahan yang Petron sediakan untuk pelanggan, kita tak nak bebankan pelanggan terutamanya penunggang motosikal,” katanya kepada pemberita selepas majlis pelancaran kempen tersebut yang disempurnakan Menteri Pelancongan, Seni dan Budaya Datuk Seri Nancy Shukri, di sini, semalam.

Petron adalah rangkaian stesen minyak dalam negara yang pertama menawarkan pembayaran menggunakan kad ATM MyDebit tanpa tahanan RM200 selama tiga hari.

Kempen itu yang dijalankan secara kerjasama antara Petron dengan Tourism Malaysia dan Payments Network Malaysia Sdn Bhd (PayNet) akan bermula dari 1 Oktober hingga 31 Disember 2020 dan terbuka kepada semua pemegang kad ATM MyDebit yang dikeluarkan oleh bank-bank di Malaysia.

Sementara itu, Nancy dalam ucapannya berkata, strategi pelan pemulihan pelancongan dan kebudayaan yang ditumpukan kepada pelancongan domestik boleh menjadi pemangkin dan asas untuk industri ini kembali cergas.

Menurutnya, ia adalah berdasarkan kepada Laporan Survei Pelancongan Domestik 2019 daripada Jabatan Perangkaan Malaysia (DOSM) yang menunjukkan bahawa segmen pelancongan domestik pada 2019 telah merekodkan perbelanjaan sebanyak RM103.2 bilion.

Data tersebut juga menunjukkan bahawa bahan api kenderaan merupakan komponen kedua terbesar dari segi perbelanjaan perjalanan oleh pelancong domestik apabila sebanyak 16.7 peratus daripada jumlah perbelanjaan perjalanan dibelanjakan untuk bahan api kenderaan.

Sementara itu Nancy turut memuji kerjasama antara Petron dan PayNet menerusi peraduan tersebut kerana kaedah mudah berkenaan akan meningkatkan lagi mobiliti orang ramai yang seterusnya menyumbang kepada aliran tunai dan penjanaan pendapatan dalam negara. – Bernama

See author's posts


West Ham, Brighton kembali ke padang

WEST Ham, Brighton dan Arsenal membuka tempat latihan mereka kepada
pemain pada hari Isnin ketika kelab Liga Perdana Inggeris mengambil langkah
menuju permulaan yang berpotensi dimulakan semula.

Saingan divisyen teratas Inggeris dilaporkan mensasar kemunculan
semula musim pada 8 Jun dalam stadium kosong kerana wabak Covid-19.

“Projek Memulakan Semula” dapat menyaksikan 20 kelab Liga
Perdana akan menjalani latihan penuh menjelang 18 Mei, yang membolehkan pemain
“pramusim” tiga minggu.

Ketua Liga Perdana, akan bertemu dengan pasukan pada hari Jumaat,
komited untuk menyelesaikan musim ini, dengan Liverpool berada di ambang
gelaran liga Inggeris utama pertama mereka dalam tempoh 30 tahun.

Setiausaha Kebudayaan, Oliver Dowden mengatakan bahawa dia telah
berbincang dengan kelab mengenai memulakan semula Liga Perdana “secepat
mungkin”.

“Saya secara peribadi telah mengadakan perbincangan dengan Liga
Perdana dengan tujuan untuk mengaktifkan bola sepak secepat mungkin untuk
menyokong seluruh komuniti bola sepak,” kata Dowden dalam sesi pertanyaan
parlimen untuk Jabatan Digital, Budaya, Media dan Sukan.

“Tetapi, tentu saja, langkah seperti itu harus selaras dengan
panduan kesihatan awam.”

Brighton berkata dalam satu kenyataan pada hari Isnin bahawa kelab itu
membenarkan “akses luaran terhad ke tempat latihan untuk pemain pasukan
pertama sahaja, untuk latihan individu yang tidak wajib”.

“Pemain perlu menempah dan diberi slot ketibaan berperingkat,
memperuntukkan kawasan mereka sendiri untuk melatih dan diharapkan mematuhi sepenuhnya
peraturan penjarakan sosial ketika melakukannya, dan ketika tiba dan keluar
dari kemudahan itu,” tambah kenyataan itu.

Jurucakap West Ham berkata pemain di pangsapuri atau tanpa akses
selamat ke ruang hijau dibenarkan masuk ke tempat latihan.

“Akses akan terhad kepada satu pemain pada satu masa dan semua
sesi akan mengikuti garis panduan pemerintah mengenai penjarakan sosial,”
katanya.

Jurucakap kelab Arsenal mengesahkan pada hari Sabtu pemain akan
dibenarkan kembali minggu ini tetapi kemasukan akan dikendalikan dengan teliti.

Tidak jelas sama ada pengurus Mikel Arteta, yang diuji positif virus
bulan lalu tetapi sejak pulih, hadir pada hari Isnin.

Tottenham juga mengumumkan mereka akan membuka kembali beberapa
kemudahan mulai hari Selasa, dengan jumlah padang terhad yang akan disediakan
untuk pemain untuk digunakan dalam sesi individu.

Kelab itu mengatakan bahawa “hanya sejumlah anggota pasukan”
akan dibenarkan di pusat latihan setiap hari.

Britain, beradalam dalam ‘lockdown’ sehingga 7 Mei paling awal, telah
menjadi salah sebuah negara yang paling teruk terkena wabak itu, dengan lebih
daripada 20,000 kematian di hospital. – AFP

See author's posts


UiTM Sarawak hasilkan hand sanitizer

NUR AIN OTSMAN

KOTA SAMARAHAN: Penularan wabak Covid-19 ini telah menyaksikan keperluan
serta permintaan terhadap bahan asas seperti topeng muka dan hand sanitizer
makin meruncing.

Universiti Teknologi MARA (UiTM) Cawangan Sarawak tidak ketinggalan untuk
menyumbang kepada usaha menghasilkan hand sanitizer keluaran sendiri
dengan menggunakan kepakaran di kalangan staf Pusat Pengajian Sains Gunaan UiTM
Kampus Samarahan 2 dan fasiliti yang sedia ada bagi menampung keperluan di
hospital-hospital tempatan.

Sekumpulan pakar dari Pusat Pengajian Sains Gunaan, UiTMCS diketuai oleh
Dr. Ahmad Lutfi Anis telah menghasilkan hand sanitizer sebanyak 50,000 ml yang
dibotolkan untuk diagihkan kepada hospital yang memerlukan di sekitar Kuching
dan Samarahan.

Proses penghasilan hand sanitizer tersebut telah dimulakan Jumaat lepas
dengan pemesanan dan pengumpulan bahan-bahan kimia serta perkakas yang
diperlukan.

Kerja pemprosesan yang dijalankan di Makmal Kimia Kampus Samarahan 2 dan
selenggarakan oleh dua (2) pensyarah bidang kimia iaitu Dr. Cindy Tan dan Dr.
Vivien Jong, dibantu oleh En. Ho Boon Heong, Cik Siti Hajijah, Pn Edah Kassim,
dan Pn. Fathymah Tukijo.

Produk yang dihasilkan adalah mengikut formulasi yang disyorkan oleh World
Health Organization (WHO).

Sebanyak lebih 200 botol hand sanitizer dengan isipadu 100 ml, 150 ml, dan
500 ml telah dihasilkan.

Penyerahan bahan-bahan tersebut telah dibuat oleh wakil Rektor UiTM
Cawangan Sarawak, ASP Mazlan Takap dan Dr Kamaruddin Jeraie kepada beberapa
pusat yang memerlukan seperti Pusat Kuarantin INTAN yang diwakili oleh Dr
Godwinna Chong.

Pusat Kuarantin Infra yang diwakili oleh Komander Pusat, Dr Kalaivance dan
Ketua Polis Daerah Samarahan, DSP Lee Chong Chern.

See author's posts


Ahli Parlimen GPS diberi taklimat

KUALA LUMPUR: Ahli Parlimen Gabungan Parti Sarawak (GPS) ditaklimatkan mengenai tuntutan Kerajaan Sarawak terhadap Petronas dan Majlis Ekonomi Sarawak sebelum persidangan Dewan Rakyat bermula.

Ketua Whip GPS Dato’ Seri Fadillah Yusof berkata tujuan taklimat itu untuk memberi maklumat terkini kepada ahli-ahli Parlimen GPS mengenai status terkini perundingan antara Kerajaan Sarawak dan Kerajaan Persekutuan mengenai tuntutan berkenaan.

“(Status) berhubung hak kita di bawah perkara minyak dan sama ada termaktub di bawah Petroleum Development Act (PDA) dalam perundangan di Sarawak termasuk OMO dan sebagainya,” katanya dalam satu laporan UKAS semalam.

Selain tuntutan itu ditaklimatkan kata Fadillah yang juga Menteri Kanan Infrastruktur – Menteri Kerja Raya mendedahkan ahli parlimen juga diberi maklumat terkini mengenai Majlis Ekonomi Sarawak.

“Juga inisiatif (kerajaan) untuk menangani Covid-19,” ujarnya.

Fadillah yang juga Ahli Parlimen Petra Jaya mengakui inisiatif berkenaan bukan sahaja dipikul oleh Kerajaan Sarawak malahan ia memerlukan sokongan Kerajaan Persekutuan.

“Saya yakin ahli-ahli parlimen kita berbahas untuk mengambil kira apa yang diperjuangkan oleh Sarawak dalam sudut pembangunan ekonomi dan aktiviti sosial,” jelasnya.

Terdahulu Ketua Menteri Datuk Patinggi Abang Johari Tun Openg selaku Pengerusi GPS menyampaikan taklimat berkenaan kepada ahli parlimen semasa perjumpaan pada Sabtu lalu di Kuala Lumpur.

Pada majlis serupa Ketua Menteri turut memotong kek Hari Sarawak yang akan disambut pada 22 Julai selepas perjumpaan berkenaan.

Persidangan Dewan Rakyat kali ini berlangsung selama 25 hari sehingga 27 Ogos 2020 berpandukan kebiasaan baharu dengan mematuhi prosedur operasi standard (SOP) yang ditetapkan bagi mengekang penularan Covid-19.

Berikutan perintah kawalan pergerakan (PKP) bermula 18 Mac lalu Mesyuarat Pertama Penggal Ketiga, Parlimen ke-14 telah diadakan selama sehari pada 18 Mei yang hanya membabitkan titah ucapan pembukaan oleh Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah.

Oleh Diyana Samsuddin

See author's posts


Hamilton hampiri rekod Schumacher

LEWIS Hamilton melebarkan keunggulannya dalam kejuaraan pemandu dunia dan semakin menghampiri rekod 91 kemenangan Formula 1, Michael Schumacher, semalam dengan kemenangan Grand Prix Belgium yang tegang.

Pendahulu kejohanan dan juara enam kali mencatatkan kemenangan karier ke-89 beliau dengan satu lagi pemanduan sempurna untuk meraih kemenangan keempat di Belgium, menamatkan perlumbaan 8.448 saat di hadapan rakan sepasukannya dari Mercedes, Valtteri Bottas.

Ini merupakan kemenangan kelima Hamilton dalam tujuh perlumbaan tahun ini dan melebarkan rekod catatan mata kepada 40.

Max Verstappen menduduki tempat ketiga untuk Red Bull ketinggalan tujuh saat lagi, untuk meraih podium keenam berturut-turut beliau.

Hamilton, yang harus menguruskan keretanya ke garisan penamat dengan tayar usang, mempunyai 157 mata dalam perlumbaan gelaran, 47 mengatasi Verstappen.

Manakala, ‘Black Arrows’ memimpin kejuaraan pembina dengan 264 mata, jauh di hadapan Red Bull dengan 158.

“Ini bukan perlumbaan yang paling mudah.

“Terdapat sedikit pergelutan, namun akhirnya saya rasa ia baik,” ujar Hamilton.

Di Grand Prix Britain pada awal Ogos lalu, Hamilton bertahan untuk mencatat kemenangan setelah salah satu tayarnya pecah.

“Saya bimbang kita akan mempunyai senario seperti Silverstone, tetapi tayar kelihatan seperti mempunyia baki sedikit getah di garisan penamat,”katanya.

Bottas mengakui tidak dapat menandingi rentak rakan sepasukannya.

“Permulaannya merupakan peluang yang baik, tetapi Hamilton memainkannya dengan sangat baik dan saya tidak dapat mengejarnya.

“Di dalam kereta yang sama, dengan Hamilton memandu perlumbaan tanpa cela, itu sangat sukar.”

Daniel Ricciardo menghasilkan pusingan terpantas di pusingan terakhir ketika dia menduduki tempat keempat di hadapan rakan sepasukan Renault, Esteban Ocon, dan Alex Albon, di Red Bull kedua.

Lando Norris berada di tempat ketujuh dengan McLaren.

Pierre Gasly menduduki tempat kelapan untuk Alpha Tauri di hadapan Racing Points of Lance Stroll dan Sergio Perez.

Terdahulu, pemenang tahun lalu Charles Leclerc berada di tangga ke-14, satu tempat di belakang rakan sepasukan Ferrari, Sebastian Vettel. – AFP

See author's posts


Harga gunting rambut mungkin meningkat

KOTA BHARU: Harga perkhidmatan menggunting rambut di Kelantan mungkin meningkat antara RM5 hingga RM10 apabila kedai gunting beroperasi semula Rabu ini atas alasan pengusaha perlu menampung kos tambahan untuk mematuhi prosedur operasi standard (SOP) bagi mengelak penularan pandemik Covid -19.

Menurut Pengurus Twin Dad and Barbershop Afif Wajdy Mustafa Afifi, 26, kenaikan harga itu juga telah dipersetujui oleh Persatuan Barber Kelantan yang bermesyuarat Ahad lepas.

“Kami tidak mempunyai pilihan kerana jika tidak menyediakan kelengkapan-kelengkapan seperti apron pakai buang untuk tukang gunting dan pelanggan, pelindung muka serta cecair pensanitasi tangan, kami tidak boleh beroperasi,” katanya ketika ditemui Bernama di kedai tersebut di Telipot di sini, semalam.

Katanya susulan itu, pihaknya terpaksa menaikkan harga sebanyak RM5 bagi setiap pelanggan berbanding kadar praCovid -19 iaitu RM20 untuk orang dewasa dan RM15 bagi kanak-kanak.

Selain itu katanya, pihaknya juga menghadapi kesukaran mendapatkan apron untuk kegunaan tukang gunting dan ‘cutting cape’ untuk pelanggan kerana permintaan terhadap kedua-dua barangan tersebut meningkat secara mendadak selepas pengumuman kerajaan membenarkan kedai gunting rambut beroperasi.

“Tiada masalah bagi kami untuk mematuhi SOP yang ditetapkan oleh kerajaan namun dalam masa yang sama, kami berharap agar pelanggan dapat memahami kenapa harga gunting rambut meningkat,” katanya.

Seorang lagi pengusaha kedai gunting rambut, Shaidi Ismail, 36, dari Kampung Manal, Tanah Merah juga menyuarakan pandangan serupa.

“Saya tiada pilihan selain menaikkan harga menggunting rambut antara RM3 dan RM5 bagi setiap pelanggan kerana amat penting bagi saya mematuhi SOP tersebut dalam usaha membendung wabak Covid -19.

“Saya perlu mengambil kira berkenaan pematuhan SOP kerana pelanggan mungkin masih takut-takut untuk mendapatkan perkhidmatan,” katanya.

Antara SOP di kedai gunting ialah golongan berumur 60 tahun ke atas wajib membuat janji temu, kanak-kanak berusia 12 tahun ke bawah perlu ditemani ibu bapa, tukang gunting perlu memakai alat pelindung muka, apron pakai buang dan set sarung tangan baharu bagi setiap pelanggan, tidak berkongsi tuala bagi setiap pelanggan serta jarak satu kerusi tukang gunting perlu sekurang-kurangnya dua meter.- Bernama

See author's posts


Orang ramai diminta sumbang buku bahasa Inggeris kanak-kanak

SIBU: Orang ramai diminta memberi sumbangan buku bahasa Inggeris kanak-kanak baharu atau terpakai bagi menyokong inisiatif Yayasan Farley mengumpul 11,000 buku.

Timbalan Menteri Pendidikan, Inovasi dan Pembangunan Bakat 1, Datuk Dr Annuar Rapaee berkata, buku itu nanti akan diagihkan khususnya ke rumah panjang, kampung dan sekolah-sekolah di luar bandar.

“Yayasan Farley telah menyumbang 1,000 buku pada tahun lalu, sekarang kita hendak mengumpul 11,000 buku. Ini bermakna kita masih memerlukan 10,000 buku lagi.

“Dengan itu, kita mewujudkan ‘Book Drive’ yang diletakkan di semua premis Farley dan tempat-tempat lain di sekitar Sibu. Malah juga untuk premis Farley di Kuching,” katanya kepada pemberita selepas majlis pelancaran ‘Book Drive’ di Farley Sibu, hari ini.

Dr Annuar yang juga Ahli Dewan Undangan Negeri (ADUN) Nangka memuji inisiatif Yayasan Farley atas kesudian bekerjasama dengan Pusat Khidmat DUN Nangka untuk mengumpul 11,000 buku.

“Saya mewakili pihak Pusat Khidmat DUN Nangka memgucapkan terima kasih kepada Yayasan Farley atas inisiatif yang bermakna ini.

“Usaha ini adalah untuk memupuk amalan membaca buku dari awal. Ini adalah usaha untuk menguasai bahasa Inggeris dalam kalangan pelajar,” katanya.

Beliau berharap orang ramai menyokong inisiatif itu untuk membolehkan pengumpulan lebih banyak buku bahasa Inggeris.

Turut hadir ialah Presiden Yayasan Farley, Eijing Lau.

Oleh AKUN GIMAN

Keterangan gambar

RASMI…..Dr Annuar menyempurnakan majlis pelancaran ‘Book Drive’ di Farley Sibu, hari ini. Turut kelihatan ialah Eijing.

See author's posts


Payak ngasuh Market Basah Oya rami

BARU DATAI… Seiku ari sida sebilik orang berikan benung milih payak ba Jeti PSO kena Hari Dua ke udah.

OYA: Empai lama ke udah Market Basah Oya nyadi endur ke dilawa mensia mayuh lebih agi maya musin undang laut ba pun bulan tu.

Ke diberi nama `payak’ ngena jaku Melanau, iya dijual ngena rega antara RM13 ngagai RM15 sekilogram sereta udang rimau RM20 kena Hari Dua ke udah.

Iya dipilih orang ke rindu makai undang laban asil tasik nya agi baru sereta terus dijual bala orang berikan ba jeti Pasar Hari Enam Oya (PSO).

Bisi mega mensia mayuh sanggup nganti penatai bala orang berikan laban deka ngulihka iya ke pemadu manah.

Gaya ke baka nya ukai semina bisi dipeda maya ujung minggu taja pan PSO diberi nama spesial dibuka kena Hari Enam, tang ketegal musin payak, niting hari bisi meda mensia mayuh nganti ba endur nya.

Kebuah Market Basah nya dilawa mensia mayuh laban setengah ari asil tasik ke dijual ba endur nya ngena rega mudah enti dibandingka enggau market basah bukai ba kandang nya.

Hari Enam nya hari ke dipilih kegetal PSO dibuka sereta udah nempa nama ngagai mensia mayuh ke ukai semina diau ba Bagi Menua Mukah aja tang mega ari luar kandang nya.

Antara ikan ke bisi dipeda dijual kelimpah ari payak nya ikan yu, ikan tongkol, ikan bawal chelum, ikan tenggiri enggau iya ke bukai nyengkaum asil tasik baka umai.

See author's posts


Penduduk Simanggang kekal patuh SOP

SIMANGGANG: Pemilik premis, pekerja dan orang ramai sekitar Bandar Simanggang masih kekal mematuhi Prosedur Operasi Standard (SOP) walaupun Sarawak sudah beralih ke Fasa Empat Pelan Pemulihan Negara (PPN) pada 3 Januari lepas.

Perkara ini dipastikan Pasukan Bertindak Khas (Task Force) semasa melakukan operasi pemantauan bagi pematuhan Perintah Kawalan Pergerakan (PKP) SOP PPN terhadap sembilan premis perniagaan di sekitar Daerah Sri Aman semalam.

Sembilan premis itu adalah KFC Sri Aman, Hoover Trading, Central Coldstorage, Borneo Food Court, OK Office & School Suppliers, JF Time & Studio, KHK Corporate, Golden Auto Accessories Service Centre dan Merrill Ceramic Trading.

“Pihak Task Force berpuas hati terhadap tahap pematuhan SOP oleh pemilik premis, pekerja dan orang ramai walaupun Sarawak sudah melangkah ke Fasa 4 PPN semenjak Isnin lepas.

“Kita berharap agar mereka terus membiasakan diri dengan norma baharu ini untuk mengekang penularan pandemik Covid-19,” kata Pegawai Pertahanan Awam Malaysia (APM) Daerah Sri Aman, Kapten (PA) Siti Huzaimah Ibrahim.

Pada operasi pemeriksaan itu, pihak Task Force turut memberi galakan kepada orang ramai untuk kekal mengamalkan penjarakan fizikal dan memakai pelitup muka ketika berkunjung tempat tumpuan ramai.

“Orang ramai juga dinasihat agar sentiasa melakukan imbasan kod QR MySejahtera dan suhu badan ketika memasuki premis serta mengamalkan pencucian tangan dengan cecair pembasmi kuman selepas selesai berurusan.

“Amalkan langkah ini sebagai pencegahan diri daripada jangkitan Covid-19. Lagi pun ia mungkin dapat membantu kita mengawal penularan Covid-19 jika muncul kluster baharu di sesuatu lokasi kelak,” ujar Siti.

Oleh VALENTINE NGUMBANG

See author's posts


Sarawak United pertajam ‘sengat’

PENGENDALI Sarawak United FC, E. Elavarasan memanfaatkan tempoh rehat selama dua minggu dengan mempertajamkan ‘sengat’ jentera penggempur skuad itu sebelum saingan Liga Perdana bersambung, pada 3 April depan.

Beliau percaya, jentera penyudah mereka akan keluar daripada krisis ‘kegagalan’ meletakkan bola ke dalam jaring pasukan lawan menjelang pertemuan menentang TRW Kelantan FC di Stadium Sultan Muhammad Ke-lV Kota Bharu nanti.

Justeru itu, Elavarasan menuntut anak buahnya mengambil peluang keemasan sepanjang tempoh rehat beberapa minggu ini kerana pasukan itu kini berada di landasan terbaik berada di takhta Liga Perdana musim ini.

Beliau turut mengakui pasukan lawan sentiasa berusaha sedaya upaya untuk mengalahkan mereka. Malah katanya mereka akan sentiasa berlumba-lumba untuk muncul sebagai pasukan pertama yang meleburkan rekod tanpa kalah.

Bagi meredakan tekanan tersebut, Elavarasan sentiasa mengarahkan anak-anak buahnya agar terus bekerja keras.

“Perjuangan masih panjang dan kami perlu terus memandang ke depan…berlatih dengan gigih di samping memperbaiki kelemahan, terutamanya di posisi serangan yang dilihat masih tumpul,” ujarnya.

Malah Elavarasan juga menitikberatkan aspek penguasaan bola sebagai antara senjata untuk menjinakkan lawan. Sarawak United terus menaruh harapan tinggi terhadap penjaring terbanyak, Uche Agba serta Norshahrul Idlan Talaha untuk menjaringkan gol.

Elavarasan turut menyifatkan tempoh rehat itu memberi keuntungan kepadanya untuk memperbaiki kelemahan pasukan selepas kali terakhir keputusan terikat 1-1 menentang Terengganu FC II.

Beliau telah merancang mengadakan sekurang-kurangnya satu atau dua perlawanan persahabatan sepanjang tempoh rehat ini bagi memastikan rentak pemain tidak terjejas sebaik saingan Liga Perdana bersambung semula pada 3 April ini.

“Saya tidak mahu menjadikan tempoh beberapa minggu ini sebagai ‘cuti rehat’ sebaliknya akan mengadakan beberapa aksi persahabatan bagi memastikan pasukan kekal cergas menjelang aksi menentang TRW Kelantan FC, 3 April nanti.

“Perancangan mengadakan aksi persahabatan sudah dirancang bagi memastikan barisan pemain tidak hilang momentum perlawanan kompetitif selepas saingan Liga Perdana berakhir beberapa minggu lalu.

“Secara jujur, sememangnya tugas mencabar buat saya sebagai jurulatih bagi memastikan barisan pemain tidak hilang mood perlawanan sebenar memandangkan tempoh dua minggu rehat ini agak lama buat mana-mana pasukan,” ujarnya.

Oleh ADI SAFARMAN

See author's posts


‘Jejak, Uji, Kuarantin dan Isolasi’ diteruskan

KUCHING: Kerajaan Sarawak telah memutuskan untuk meneruskan “Jejak, Uji, Kuarantin dan Isolasi” apabila terdapatnya kes positif dan mengekalkan tempoh kuarantin 14 hari bagi mereka yang memasuki Sarawak.

Ketua Menteri Datuk Patinggi Abang Johari Tun Openg berkata, perbahasan mengenakan Perintah Kawalan Pergerakkan (PKP) berbanding Perintah Kawalan Pergerakkan Bersyarat (PKPB) semakin hangat akhir-akhir ini.

Katanya, sejak Januari, polisi kuarantin 14 hari telah mengesan 60 kes positif yang kembali dari luar negara (Import A) dan 270 kes positif yang kembali dari Negeri lain (Import B).

“Saya ingin meyakinkan anda (rakyat) bahawa Jawatankuasa Pengurusan Bencana Negeri (JPBN) Sarawak telah membuat penilaiannya di lapangan dan telah menjelaskan bahawa sepanjang pengalaman mereka dengan PKP di Sibu, mereka mengalami kesukaran dari segi penguatkuasaan.

“Dengan melaksanakan PKP untuk Sarawak, ia akan membebankan banyak industri dan ramai orang hilang pekerjaan.

“Namun, ada juga keperluan untuk kita mengambil langkah drastik untuk memutuskan rantaian, supaya keadaan tidak terus menekan sumber dari segi kesihatan kita yang terhad di samping tenaga kerja kita mencecah tahap keletihan,” katanya pada sidang media khas pelaksanaan Prosedur Operasi Standard (SOP) Covid-19, semalam.

Jelasnya, setelah mempertimbangkan semua isu dan menilai risiko yang perlu dihadapi, JPBN telah memutuskan untuk terus melaksanakan operasi Perintah Kawalan Pergerakan Diperketatkan (PKPD) di daerah yang disasarkan.

Menurutnya, ia adalah kerana langkah ini terbukti berhasil di rumah panjang, kawasan kejiranan dan tempat kerja sebelum ini.

Selain itu, pergerakan rentas antara daerah juga merupakan penyumbang utama penularan Covid-19.

“Setakat ini, terdapat 506 kes positif yang dikesan dan lapan kluster muncul kerana perjalanan rentas antara daerah (Import C) sejak Januari 2021.

“Setelah menilai peningkatan jumlah kes tempatan bagi kes-kes Import C Covid-19, saya telah mengarahkan agensi penguatkuasaan seperti PDRM, UKPN, ATM, APM dan RELA untuk mengetatkan kawalan perjalanan rentas daerah.

“Oleh itu, mulai hari ini, hanya perkhidmatan penting yang dibenarkan melintasi zon dengan kebenaran polis,” ujarnya.

Beliau turut berkata, terdapat beberapa sebab lain yang menyebabkan peningkatan kes iaitu berkaitan dengan kurangnya pematuhan SOP terutamanya melalui Perhimpunan Sosial.

“Sehingga kini, perhimpunan seperti pengebumian telah merekodkan 3,612 kes positif dari lapan kluster, dengan 31 kematian.

“Perhimpunan lain seperti perjumpaan keluarga, pesta ulang tahun, pesta perpisahan, perjumpaan sempena perayaan, acara seperti gotong-royong dan laga ayam (sabong ayam), telah mengakibatkan 22 kluster, 1,053 kes positif dan 5 kematian.

Katanya, beliau turut mengucapkan takziah kepada semua keluarga yang telah kehilangan orang-orang tersayang akibat Covid-19.

Oleh JEAKQLEYN YACHO

See author's posts


Nigeria catat kes tertinggi dalam sehari

ABUJA:
Nigeria pada Selasa mengesahkan 195 kes baharu Covid-19 yang dilaporkan dalam
sehari, peningkatan tertinggi sejak kes pertama dikesan di negara ini pada
akhir Februari, lapor agensi berita Xinhua.

Sehingga
11.50 malam waktu tempatan (1050 GMT) pada Selasa, negara itu melaporkan
sejumlah 1,532 kes, kata Pusat Kawalan Penyakit Nigeria (NCDC).

Sementara
itu, 44 kematian dan 225 pesakit pulih dilaporkan setakat ini.

Kes
baharu dilaporkan di wilayah Federal Capital Territory (FCT) dan 14 negeri.
Pandemik Covid-19 setakat ini menular ke FCT dan 33 negeri di Nigeria.

Lagos,
hab ekonomi negara, paling teruk terjejas mencatatkan 80 kes baharu, menjadikan
jumlah keseluruhan 844, menurut NCDC.

FCT,
tempat letaknya ibu kota Abuja mencatatkan kes kedua paling tinggi iaitu 158
kes diikuti negeri Kano dengan 115 kes.- Bernama

See author's posts


“Dengar rintihan anak-anak, hentikan perbuatan keji”

KUCHING: Menteri Kebajikan, Kesejahteraan Komuniti, Wanita, Keluarga dan Pembangunan Kanak-Kanak (KWKPK), Dato Sri Fatimah Abdullah mengeji tindakan seorang ayah tiri yang merogol anak tirinya yang berusia 10 tahun.

“Harapkan pagar, pagar makan padi. Adalah menjadi tanggungjawab sebagai seorang ayah untuk melindungi dan menjaga anaknya dan bukan dengan merogol seorang anak yang lemah.

“Tindakan keji ini semestinya akan memberi kesan psikologi jangka panjang kepada anak yang tidak berdosa itu,” katanya memberi respons kepada artikel yang bertajuk “Bekas tukang masak mendapat 17 tahun, 10 pukulan untuk merogol anak tirinya” oleh The Borneo Post bertarikh 3 Februari 2021.

Pada masa yang sama beliau memuji semua pihak yang terlibat daripada polis, pelapor dan keberanian anak gadis muda itu yang berkongsi trauma menjadi mangsa jenayah untuk membawa pelaku jenayah seksual terhadap kanak-kanak dan wanita ke muka pengadilan“Lebih tragik apabila jenayah ini banyak berlaku namun ramai yang tidak sedar akan hal ini, jadi kita mahu memberi kesedaran supaya ibu bapa lebih banyak mendengar rintihan kanak-kanak demi menghentikan perbuatan keji ini.

“Pada masa ini anggaran jenayah ini jauh lebih tinggi daripada jumlah yang dilaporkan, jadi untuk memastikan kadar jenayah ini kurang bergantung dengan kempen kesedaran yang akan kita jalankan dan membuat lebih banyak pendakwaan,” katanya.

Beliau juga memberi amaran bahawa pelaku jenayah seksual akan sentiasa diperhatikan yang mana mereka tidak akan dapat menyembunyikan kegiatan mereka dan bakal menghadapi hukuman jika melakukannya.Fatimah juga memberi jaminan bahawa perkhidmatan pendakwaan dan pengadilan akan peka dan mendengar luahan kanak-kanak yang menjadi mangsa dalam jenayah ini.

“Kita juga memerlukan orang sekeliling untuk memainkan peranan mereka dalam melindungi anak-anak yang jelas mudah terdedah kepada jenayah ini.

“Saudara-mara, guru-guru, kakitangan perubatan, rakan-rakan perlu mendengar rintihan anak-anak dan memandang serius apa yang mereka katakan kepada anda,” ujarnya lagiFatimah juga mengingatkan supaya ibu bapa tidak menolak apa yang anak ingin kongsikan kerana pelaku berada dalam semua lapisan masyarakat dan mungkin merupakan kenalan yang boleh dipercayai.

Oleh ASYRAF HALIM

See author's posts


Sinu ninga rumah panjai angus

NYAU chukup leju ninga bala diri semenua, diri sekaban enggau bala menyadi kitai ba rumah panjai di serata menua tu ti kena tinggang penusah retung rumah dalam beberapa taun enggau bulan ti udah.

Ambika banding, di rumah panjai kami empu, iya nya di Sungai Bejait, Kanowit udah kena tinggang penusah angus tu apin lama, iya nya malam 21 Februari 2014 suba.

Udah nya angus ga sebuah rumah panjai, iya nya Rumah Adin Jawa, Sungai Engkalat enda jauh ari pasar Sibu kena 3 April 2014 apin lama. Engka mina entara berapa jam aja enggau nya angus ga sebuah rumah pangan penulis ba tisi jalai Ulu Krian, iya nya Rumah Kayan Tarang, di Nanga Telik, Krian, Saratok. Tu rumah panjai baru sereta tegap digaga ari batu/semin tang nitihka pengelama rumah panjai asal udah didirika, iya nya sejarah rumah panjai tu endang udah bisi 50 taun penuai iya.

Dulu ari tu endang udah sigi mayuh rumah panjai kena tuntung penusah angus, sampai retung. Di Saratok pan kala rumah panjai ti angus nya nyengkaum sida di Entebu ba tebing Batang Krian, lalu pia sida di Sungai Antu enda jauh ari Entebu. Penulis mega mayuh kaban belayan ba sebelah rumah panjai dua bengkah di Saratok nya.

Kelimpah ari di Saratok, di Bejait Kanowit, di Sungai Engkalat Sibu mayuh rumah panjai udah ditemu retung dalam kandang enam taun lepas nya ngagai taun 2020 tu. Dalam dua bengkah rumah angus, iya nya siti di Kapit bisi empat taun ti udah tu ti naban nyawa ini tuai orang siku. Tang iya ti pengabis penudi orang bisi bebadi laya sulai ba penusah angus tu iya nya ba sebuah rumah panjai sida bansa Kayan/Kenyah di Long Bangan, dalam kandang menua Murum apin lama ti nabanka nyawa siku nembiak sekula (lelaki) Primari Enam; munyi ti dipadah berita iya parai laban sendat seput lalu dipelaba luput enda terarika diri lebuh maya rumah panjai sida iya angus nya.

Nyadi tabur penyampau rumah panjai angus ba siti-siti sitak enggau pelilih menua apin bisi bebatang diterima penulis, tang taja pia, penusah angus rumah panjai tu udah ninggang mensia mayuh di serata menua Sarawak tu. Ari selatan menua Lundu, Bau, Kuching, Serian, Balai Ringin, Pantu, Sri Aman, Lubok Antu, Betong, Debak, Saratok, Roban, Sarikei, Bintangor, Julau, Kanowit, Kapit, Sibu, Mukah, Balingian, Belaga, ngagai tunga menua utara ke Bintulu, Tatau, Niah, Bekenu, Sibuti, Miri, Limbang enggau Lawas, kitai udah ninga mayuh rumah panjai udah retung empa api dalam beberapa taun ti udah tu.

Penanggul angus rumah panjai udah nyadi siti penekul enggau penimpang dalam pemansang menua.

Nya alai beduduk ari penanggul tu opis perintah deka terus ngatur progrem kena ngiri penemu ti dalam, sereta pemereti ati pasal nyaga rumah ari kena angus ngagai mensia mayuh, kelebih agi ba rumah panjai kitai Iban di serata menua tu.

Apin lama ti udah, bisi berita ba surat berita madah sida ari Opis Bomba Sarawak ti madah opis nya deka terus ngenatai sereta ngerembaika pemereti ati enggau penemu pasal nyaga rumah ari angus.

Notis nya madah, langgur sida deka meri jaku ajar enggau tangkan sereta ngangkatka pemereti ati mensia mayuh ke nguan 80 buah rumah panjai. Tang taja pia, sida udah bisi ngatur licha nya ngagai 94 buah rumah panjai ti ngembuan bisi 5,602 pintu dipegulai.

Nitih pemadah nya bisi 400 iti kereban kena madam api diberi ulih perintah udah disadung ngagai rumah panjai ungkupka kena sida rambau progrem nya diatur taun siti tu tadi.

Kelimpah ari nya, opis Bomba mega meransang bala di rumah panjai meli kereban nya ka sida empu tauka minta pengasih ari orang siku-siku tauka kompeni meli rengka nya ka sida.

“Kita tau minta belanja ari kompeni besai tauka orang siku-siku ungkup kena meli kereban nya tauka minta sida terus meli utai nya ka kita,” ku pemadah nya.

Ba genap tiga ngagai empat pintu ba sebuah rumah panjai nya, enda tau nadai siti rengka kena madamka api nya. Rega siti kereban berat 9kg nya urung RM120 lalu pemadam api berat 4.5kg berega urung RM80 siti.

Berengkah ari taun siti tu tadi, opis sida bisi nguji ngatur program dikumbai sida ‘summer camp’ ungkup bala sida ari kaban Komiti Pemansang enggau Pengelikun Genturung Pendiau (JKKK) ari lapan bengkah rumah panjai enggau genturung pendiau. Sida tu dibai ngagai Balai Bomba Sri Aman pengelama tiga hari ti alai sida diiri enggau penemu pasal sekeda pekara besangkut paut enggau api.

Opis Bomba Sarawak mega bisi udah numbuhka ‘Fire Point Programme’ tauka Progrem Tibang Api ti alai semua kereban pengerara api nyengkaum ti diberi bala YB nya disimpan ba siti endur ti tengah-tengah entara sekeda genturung pendiau baka ba sekula tauka ba balai rama. Bisi 73 bengkah Tibang Api ti udah ditumbuhka ba menua Sarawak tu, nitih pemadah nya.

Beserimbai enggau program tu, Bisi 38 bengkah skuad pengerara api udah direjista di Sarawak. Semua skuad pengerara api tu udah bisi diagihka enggau mayuh bengkah kereban kena ngemadamka api baka pam ai ti ulih dibai kin kitu, hos pemanchit ai sereta mega sekeda kerita ari opis sida enti skuad nya udah direjsita ulih Opis Pengerejista Gerempung (ROS). Bisi 16 buah kerita Proton Arena enggau tiga buah Mitsubishi Triton udah dikena dalam tuju tu.

Ba siti aum enggau pengarang berita, siku pemesai Bomba mega bisi meri jaku tangkan ngagai bala di rumah panjai nagang sida nyambung kelalu mayuh rengka karan tauka letrik ngagai siti plak laban takutka kuasa karan dikena kelalu lebih lalu tau ngasuh angus, ku pemadah nya.

Bala di rumah panjai enggau genturung pendiau ti alai mayuh rumah digaga nyembuah tang besendi enggau pangan diri baka ba alai sida setinggan begagaka rumah di tisi nengeri mega ditagang anang nyambung tali letrik kediri empu. Sida patut ngasuh orang ti bisi lisin sereta peneleba dalam nyambung tali karan sida.

Pemesai nya madah bala di rumah panjai enggau genturung pendiau tebal agi ngena tali wayar enggau tali sambung mit lalu ukai ungkup kuasa karan tinggi. Nya alai tali karan nya selalu ‘overload’ enti kelalu mayuh rengka karan disambung dia. Tu endang siti pekara ti tau ngujungka iya jampat angat sereta angus. Iya baka reti jematan mit ti patah laban ditengah kerita besai sereta berat.

Iya madah semua wayar tauka tali letrik ti dikena ba rumah panjai endang ukai ungkup karan kuasa tinggi lalu mina umbas ungkup ka kena rengka karan kuasa mit aja. Nya alai lebuh kuasa karan ti disambung iya kelalu tinggi wayar nya enda tekabir, reti peninggi kuasa nya enda alah iya.

Ambika banding enti siti pelak nya alai nyambung wayar ari talivisyen, Astro, peti ais, dapur microwave and rengka karan bukai. Enti iya baka nya, tentu meh pelak enggau semua tali sambung nya tau jadi ‘overload’ lalu ngujungka iya tau angus. Ku iya sambung wayar ti enda betul endang siti ari kebuah besai pekara angus rumah panjai mayuh nyadi di menua Sarawak tu baka ti apin lama. Beduduk ari tu iya keran bendar nangkan bala di rumah panjai lalu nagang sida ngaga sambung tali wayar karan peneka ati.

Kelimpah ari nya, bala di rumah panjai mega suah ilap laban enda ingat madam api dapur sida nyengkaum ninggalka utai sumai pia aja lalu nejuka api enda dipadam. Tu mega siti ari kebuah besai mayuh rumah panjai angus. Bisi sekeda rindang ke bukai tang api dapur mengkang enda dipadam, ku iya.

Munyi ti udah disebut dulu ari tu Opis Bomba balat agi ngemeranka perati sida ngagai rumah panjai ti mayuh agi panjai entara 30 enggau 40 pintu. Nya alai enti sida angus pengerugi tetap jauh besai bebanding enggau rumah nyembuah.

Sinu bendar ninga sida ti angus, laban kelimpah ari tasah, sida mega lenyau reta tengkira nyengkaum lanting lama baka angus tajau, angus utai lama.

Tu ngingatka tudah kami diri sebilik ti nadai mayuh pua kumbu laban kengka ke bisi abis ditaban rumah sida niang aki angus ba Tinting Bedega dalam Batang Kedap, Melupa urung taun 1930 kelia. Lebuh nya bisi urung 30 lambar pua kumbu sida niang ini kelia angus maya rumah panjai sida angus dia.

Nya alai kitai ba rumah panjai enggau semua endur bukai enda tau enda sama siru nyaga ari penanggul angus.

Oleh Telesa Emperan

See author's posts


21 Oktober tarikh bersejarah harus diingati

SIMANGGANG: Rakyat negeri ini termasuk di Sri Aman umumnya mengetahui 31 Ogos adalah tarikh bagi menyambut Hari Kebangsaan, 23 Julai untuk Hari Sarawak dan 16 September untuk Hari Malaysia.

Bagaimanapun di sebalik ingatan terhadap ketiga-tiga tarikh hari itu mungkin ramai penduduk langsung tidak menyedari 21 Oktober juga adalah merupakan tarikh bersejarah yang harus diingati oleh mereka pada setiap tahun.

Ini kerana pada 21 Oktober 1973, Kerajaan Malaysia yang diwakili oleh Ketua Menteri, Tun Abdul Rahman Ya’kub telah pun menandatangani perjanjian damai dengan pihak Parti Komunis Kalimantan Utara (NKCP) yang diketuai oleh Bong Kee Chok.

Perjanjian damai ini kemudiannya dikenali sebagai Deklarasi Sri Aman yang menandakan berakhirnya aktiviti pengganas komunis di Sarawak sehingga nama Bandar, Daerah, Bahagian Simanggang ketika itu diubah kepada Sri Aman pada 1974.

“Walaupun 47 tahun sudah berlalu, namun detik ketika bertemu dan menahan Bong Kee Chok terus segar di dalam ingatan sehingga sekarang,” kata seorang pesara polis, Koperal (B) Biong Lebang, 66 tahun.

Sebagai salah seorang individu yang menjadi sebahagian daripada peristiwa Deklarasi Sri Aman, beliau memberitahu detik bertemu dan menahan pemimpin NKCP tersebut telah berlaku pada 18 Oktober 1973 di kawasan Temudok di sini.

Beliau yang ketika itu merupakan seorang anggota Peninjau Sempadan (Border Scout) sedang mengendalikan sekatan jalan raya di Temudok bersama beberapa rakan setugas ketika sebuah kenderaan tiba dan dihentikan di situ.

“Tiba-tiba seorang lelaki dalam kenderaan itu mendakwa bahawa dia adalah Bong Kee Chok dan mahu menyerah diri…kami berdua kemudiannya terus berjabat tangan dengan tangan kiri sebab tangan kanannya luka ketika itu.

“Kami kemudiannya membawa pemimpin NKCP itu ke balai polis di sini sebelum dia dibawa ke kediaman Residen untuk membincangkan proses rundingan damai yang berlangsung selama beberapa hari,” kata Biong.

Katanya lagi rundingan berkenaan telah berjaya membuahkan hasil apabila seramai 500 orang anggota NKCP bersetuju meletakkan senjata dan kembali ke pangkuan ahli keluarga masing-masing.

“Deklarasi Sri Aman antara kerajaan dan NKCP telah menimbulkan kegembiraan buat saya dan rakan-rakan setugas kerana ia secara tidak langsung telah menandakan berakhirnya pemberontakan bersenjata dalam negeri ini.

“Bagaimanapaun peristiwa ini nampaknya sudah mula dilupai oleh anak muda kita. Justeru kita haruslah melakukan sesuatu agar anak muda ini dapat mempelajari peristiwa itu dan mensyukuri keamanan negeri yang dikecapi oleh mereka pada masa sekarang,” kata Biong.

Terdahulu titik mula penyerahan anggota NKCP ini bermula apabila mereka melarikan diri ke Simanggang setelah kedudukan mereka sering diasak oleh pihak askar, pasukan Border Scout serta Polis Hutan ketika itu.

Perang saraf juga turut dilancarkan oleh pihak kerajaan yang bertindak menggugurkan banyak risalah selain menggunakan bot untuk merayu kepada pihak komunis agar menyerah diri.

Usaha berkenaan ternyata membuahkan hasil apabila Bong Kee Chok dan pengikutnya keluar dari hutan pada 18 Oktober 1973 dengan proses rundingan damai bermula pada tarikh itu.

Deklarasi berkenaan telah berlangsung di rumah rehat kerajaan yang dikenali sebagai Rumah Rehat Simanggang ketika itu sebelum namanya diubah semula sebagai Rumah Rehat Sri Aman.

Kini, nama Bandar Sri Aman sudah pun diubah semula kepada Bandar Simanggang atas permintaan penduduk tempatan dan para pemimpin tempatan di sini.

Oleh Valentine Ngumbang

See author's posts


Salah guna dadah, wanita dijatuhi hukuman

KUCHING: Gara-gara penyalahgunaan dadah jenis syabu seorang wanita dijatuhi hukuman denda RM2,800 atau penjara tiga bulan oleh Mahkamah Majistret di sini, hari ini.Tertuduh, Nur Na’aila Abdullah, 30, mengaku bersalah atas satu pertuduhan yang dibacakan jurubahasa di hadapan Majistret Zubaidah Sharkawi.Menurut kertas pertuduhan, tertuduh didakwa mengambil dadah  Methamphetamine di Pejabat Jabatan Siasatan Jenayah Narkotik IPD Kuching sekitar 3.10 petang pada 24 Ogos lalu.Tertudah didakwa di bawah Seksyen 15(1)(a) Akta Dadah Berbahaya 1952, boleh dihukum mengikut Seksyen 15(1) akta sama.Sabit kesalahan boleh dihukum denda maksimum RM5,000 atau penjara sehingga dua tahun dan serta-merta dikehendaki menjalani pengawasan oleh pegawai selama tempoh tidak kurang dari dua tahun dan tidak melebihi tiga tahun.Zubaidah memerintahkan tertuduh di bawah pengawasan polis selama dua tahun selepas menjalani hukuman.Berdasarkan fakta kes, saringan awal air kencing tertuduh didapati positif dadah semasa ditahan di Bahagian Siasatan Jenayah Narkotik Kuching dan sampel urin dibawa ke Jabatan Patologi Hospital Umum Sarawak dan laporan mengesahkan tertuduh positif dadah jenis Methamphetamine.Pendakwaan kes dikendalikan oleh Pegawai Pendakwa Nur Syafiqa Nyaie Ilin Manakala tertuduh tidak diwakili peguam.Oleh NICKELYSON LAKUN

See author's posts


Pacquiao pertimbang pertarungan dengan McGregor

MANNY Pacquiao sedang mempertimbangkan pertarungan dengan bintang seni mempertahankan diri campuran dari Ireland, Conor McGregor ketika dia merancang kembali ke gelanggang, kata wakil ikon tinju Filipina kepada AFP  Jumaat lalu.

Presiden Manny Pacquiao Promotions, Sean Gibbons mengatakan kepada AFP dalam e-mel bahawa pertarungan antara juara dunia divisyen lapan itu dan McGregor akan menjadi  satu acara global yang luar biasa.

Pacquiao, 41, tidak bertarung sejak memenangi tali pingang kelas Welter Persekutuan Tinju Antarabangsa (WBA) dengan kemenangan yang menankjubkan ke atas Keith Thurman di Las Vegas pada Julai tahun lalu.

Pertarungan menentang McGregor yang pernah bertarung menentang raja kelas welter Floyd Mayweather pada 2017 pasti menjajnikan pendapatan lumayan bagi Pacquiao.

Pacquiao telah berjaya menggabungkan kerjaya politiknya di Filipina, di mana dia adalah senator yang dilantik, sambil terus bertinju di peringkat tertinggi.

Gibbons mengatakan bahawa kedua-dua kem bintang itu masih jauh daripada persetujuan untuk sebuah pertarungan namun ia merupakan salah satu pertarungan yang dipertimbangkan oleh senator itu untuk kembalinya ke gelangang pada 2020.

“Idea ini telah diajukan beberapa kali untuk Senator Pacquiao dan Conor McGregor,” kata Gibbons, sambil menambahkan bahawa McGregor telah membuktikan dalam pertarungannya dengan Mayweather dia mampu mencabar “petinju terbaik di dunia.”

Awal Jumaat lalu, McGregor, yang memiliki sejarah panjang membuat tuntutan luar biasa di media sosial, telah mengatakan di Twitter dia “bertinju berikutnya dengan Manny Pacquiao di Timur Tengah.”

“Ini akan menjadi penghormatan sejati apabila menghadapi dua petinju terhebat di era moden,” tambahnya.

Sementara itu, mengenai satu oleh ESPN, pengurus McGregor, Audie Attar mengatakan bahawa perbincangan serius mengenai pertarungan Pacquiao sedang berlangsung, dengan kemungkinan tarikh ditetapkan pada Disember atau Januari dan lokasi di Timur Tengah turut dipertimbangkan. AFP

See author's posts


Hamilton persoal strategi pasukan

LEWIS Hamilton yang kecewa mempersoalkan strategi pasukan Mercedes pada Ahad selepas dia menduduki tempat keenam di belakang rakan sepasukan George Russell di Grand Prix Miami.

Selepas perlumbaan kelima tahun ini, Hamilton berada di tempat keenam dalam kedudukan pemandu dengan 36 mata, manakala rakan senegara dari Britain di tempat keempat dengan 59 mata.

Juara dunia tujuh kali itu berkata dia terkejut apabila ditanya sama ada dia mahu menukar tayar baharu semasa tempoh Kereta Keselamatan selepas 41 pusingan perlumbaan sulung 67 pusingan di Autodrom Antarabangsa Miami, yang dimenangi oleh Max Verstappen.

“Saya benar-benar tidak tahu, dalam senario itu saya tidak tahu di mana semua orang berada,” jelasnya ketika ditanya mengenai kejadian itu.

“Apabila pasukan berkata ‘itu pilihan anda’ — saya tidak mempunyai maklumat untuk membuat keputusan.

“Itu tugas anda! Buat keputusan untuk saya. Anda mempunyai semua butiran di hadapan anda. Saya tidak.

“Itulah sebab anda bergantung kepada mereka, tetapi hari ini mereka memberikannya kepada saya dan saya tidak memahaminya.”

Pasukan memutuskan untuk tidak menukar tayer kereta Hamilton.

“Ia agak malang dengan Kereta Keselamatan, tetapi sekurang-kurangnya kami mendapat mata hari ini,” katanya.

“Kami menamatkan perlumbaan dan kebolehpercayaan adalah baik. Kami hanya perlu terus mencuba. Saya teruja untuk, pada satu peringkat, mengorak langkah ke hadapan, yang belum kami lakukan.”

Dia telah menamatkan perlumbaan di tempat ke-13 dua minggu sebelum ini di Grand Prix Emilia Romagna.

Charles Leclerc dari Ferrari mendahului perlumbaan kejuaraan dengan 104 mata di depan juara dunia Verstappen dari Red Bull dengan 85. – AFP

See author's posts


Kerjasama JaPen, UKAS diperkukuhkan

MESRA…Timbalan Menteri di Jabatan Premier Sarawak (Hal Ehwal Korporat, Penerangan dan UKAS), Datuk Abdullah Saidol mengadakan satu pertemuan bersama rombongan media yang diketuai oleh Pengarah Jabatan Penerangan Malaysia (JaPen) Sarawak, Jaafar Jantan.

KUCHING: Unit Komunikasi Awam Sarawak (UKAS) dan Jabatan Penerangan Malaysia (JaPen) Sarawak terus memperkukuhkan kerjasama terutamanya dari segi penyebaran maklumat berkaitan dasar terkini kerajaan.

Timbalan Menteri di Jabatan Premier Sarawak (Hal Ehwal Korporat, Penerangan dan UKAS), Datuk Abdullah Saidol berkata, perkongsian serta penyebaran maklumat daripada Kerajaan Sarawak dan Kerajaan Persekutuan penting untuk memastikan masyarakat akar umbi mengetahui dasar-dasar terkini yang dilaksanakan oleh pelbagai agensi kerajaan.

“Kedua-dua agensi kerajaan ini berfungsi sebagai sebuah jambatan menghubungkan antara kerajaan dan masyarakat akar umbi,” katanya.

“Perbincangan kali ini merangkumi cadangan untuk mengadakan Majlis Media Sarawak ataupun Majlis Penerangan Sarawak. Ini adalah satu permulaan yang baik dan kami telah mencadang untuk mengadakan beberapa siri lagi perjumpaan dan mesyuarat,” katanya, ketika ditemui pemberita.

Tambah beliau, antara yang menarik hasil daripada perbincangan semalam ialah cadangan untuk mengadakan Majlis Media Sarawak ataupun Majlis Penerangan Sarawak.

“Banyak lagi perkara yang menarik hasil daripada perbincangan hari ini tapi secara keseluruhannya ialah untuk merapatkan kerjasama antara warga media dan agensi kerajaan, baiknya pusat atau negeri.”

Sementara itu, Pengarah JAPEN Sarawak, Jaafar Jantan berkata, jalinan kerjasama JaPen bersama UKAS akan diperkasakan agar mesej kerajaan dapat disampaikan terus kepada rakyat tidak kira umur.

“Sekiranya Jabatan Penerangan dan beberapa agensi di bawah Kementerian Komunikasi dan Multimedia (K-KOMM) dapat bersatu padu, kita akan dapat memperluaskan rangkaian serta merapatkan jurang komunikasi dan maklumat.

“Ia akan memudahkan kita menyampaikan maklumat kepada semua peringkat sama ada di bandar, luar bandar, belia, dewasa dan sebagainya.

“…Dan juga berperanan untuk menyelaraskan koordinasi peranan antara JaPen dan UKAS agar perlaksanaan program-program media di Sarawak mencapai sasaran,”ujar beliau.

Turut hadir, Pengarah UKAS, Samat Junai, Pengarah Jabatan Penyiaran Malaysia Sarawak, Nasrul Hakim Md Noh, Ketua Biro Bernama Sarawak, Hamdan Ismail dan Pengarah Perbadanan Kemajuan Filem Nasional Malaysia (FINAS) Borneo, Mohd Rizal Mohamed Yunus.

Oleh AZREEN KERIA

See author's posts


Program Kemahiran Kemasyarakatan tingkatkan kesedaran

SIBU: Jabatan Kemajuan Masyarakat (KEMAS) Daerah Julau telah menganjurkan Program Kemahiran Kemasyarakatan bertempat di Rumah Liban, Nanga Sebuntang Dong Entabai Julau, baru-baru ini.

Program yang berlangsung selama dua hari bermula 17 hingga 18 September itu bertujuan menggalakkan warga tempatan dengan melaksanakan aktiviti mesra alam melalui cara mengitar semula bahan buangan.

“Program ini juga diselitkan dengan aktiviti kesedaran, cara- cara mencegah dan memadamkan kebakaran menggunakan alat pemadam api sekali gus menyemai sikap bertanggungjawab dan cintakan alam sekitar,” kata Pengelola Program, Evelyn Menoa.

Menurut Evelyn Menoa, antara aktiviti lain yang turut diadakan adalah ceramah cintai alam sekitar, cara-cara menggunakan bahan-bahan kitar semula dan kecerian setempat.

Jelasnya lagi, program ini amat berguna kepada penduduk rumah panjang untuk menjaga alam sekitar selain memberi pendedahan kepada semua penduduk di Daerah Julau mengenai kesedaran bahawa pentingnya menjaga persekitaran masing-masing lebih-lebih lagi persekitaran rumah panjang.

Sementara itu, program tersebut telah dirasmikan oleh Pegawai KEMAS Daerah Julau Edwin Joanese Girie.

Oleh Nurzilla Mohamad

See author's posts


PPS Bintulu akan ditambah

BINTULU: Pusat Pemindahan Sementara (PPS) bagi Bahagian Bintulu akan ditambah terutamanya di kawasan pedalaman bagi persiapan menghadapi musim tengkujuh tidak lama lagi.

Residen Bahagian Bintulu, Jack Aman Luat berkata, proses mengenal pasti lokasi yang bersesuaian untuk penambahan PPS itu akan dilakukan dengan kerjasama agensi-agensi berkaitan.

“Untuk Daerah Bintulu, kita mempunyai 11 PPS tahun lepas dan menambah sebuah lagi pada mesyuarat hari ini iaitu di Balai Raya Kampung Asyakirin Fasa 1.

“Bagi Daerah Tatau pula, jumlah PPS yang ada adalah 11 manakala empat untuk Daerah Sebauh,” katanya yang juga Pengerusi Jawatankuasa Pengurusan Bencana Bahagian (JPBB) Bintulu.

Beliau mendedahkan perkara tersebut pada sidang media Mesyuarat JPBB Bintulu di Bilik Mesyuarat Sri Bintulu, Pejabat Residen Bintulu di sini, semalam.

“Selain daripada itu, menerusi mesyuarat tadi, kita telah meminta Pejabat Daerah dan Jabatan Kebajikan Masyarakat (JKM) serta agensi lain yang berkaitan bagi mengenal pasti lokasi yang sesuai untuk pembukaan PPS terutamanya pedalaman bagi.

“Jadi, ia bukan sahaja dibuka di kawasan bandar tetapi di kawasan yang mempunyai banyak rumah panjang dan kampung-kampung,” ujar beliau.Dalam pada itu, ketika ditanya mengenai adakah sekolah berhampiran akan dijadikan sebagai PPS bagi menempatkan penduduk sekitar yang terjejas, Jack tidak menolak kemungkinan tersebut.

“Kita akan merujuk kepada pihak Pejabat Pendidikan Daerah Bintulu dan juga Sebauh serta Tatau untuk perkara ini terutama yang membabitkan pemindahan penduduk rumah panjang yang terletak di kawasan pedalaman,” ujarnya.

Turut hadir, Timbalan Ketua Polis Daerah Bintulu, Deputi Superintenden Jame Reis, Pegawai Daerah Bintulu, Mohamad Dino Amid, Pegawai Daerah Sebauh William Manggoi dan Pegawai Daerah Tatau Barayan Lenya.

Oleh CAROLYNE UTIH

See author's posts


Ceroboh rumah jiran, lelaki dijatuhi hukuman

KUCHING: Gara-gara menceroboh rumah jiran, seorang lelaki didenda RM1,500 atau dua bulan penjara di Mahkamah Majistret, hari ini.

Tertuduh Jeffery Milan, 44, Seksyen 448 Kanun Keseksaan yang dibacakan di hadapan Majistret Zubaidah Sharkawi.

Jika sabit kesalahan, boleh dihukum penjara sehingga tiga tahun atau denda maksimum RM5,000 atau kedua-duanya sekali.

Berdasarkan fakta kes, tertuduh dengan secara tiba-tiba telah datang ke rumah dan menendang pintu dapur Dara Mat (pengadu) sehingga rosak pada 1 Februari lalu, kira-kira 1.40 petang bertempat di Lot 1489 Kampung Sinar Budi Baru, Jalan Desa Wira, Batu Kawa di sini.

Pengadu tidak tahu apa punca tertuduh berbuat demikian dan pengadu membuat laporan adalah untuk tindakan pihak polis selanjutnya.

Pada 2 Januari lalu sekitar 12.40 petang, sepasukan anggota polis Bahagian Siasatan Jenayah Ibu Pejabat Polis Daerah (IPD) Padawan telah ke alamat tertuduh dan melakukan penangkapan.

Pendakwaan kes dikendalikan oleh Insp Nur Syafiqa Nyaie Ilin manakala tertuduh tidak diwakili peguam.

Oleh NICKELYSON LAKUN

See author's posts


Operasi sanitasi sekitar Kuching

KUCHING: Jabatan Bomba dan Penyelamat Malaysia (JBPM) Sarawak terus
melakukan operasi sanitasi di sekitar bandar raya Kuching semalam.

Penolong Pengarah Operasi Negeri Tiong Ling Hii berkata anggotanya telah
memulakan operasi sanitasi di Masjid Demak, Kampung Demak pada jam 9.00 pagi
semalam.

“Kerja-kerja sanitasi yang dijalankan meliputi kawasan luar dan dalam
masjid berkenaan dengan bantuan kakitangan Dewan Bandaraya Kuching Utara
(DBKU).

“Anggota kami dibantu kakitangan Dewan Bandaraya Kuching Utara (DBKU)
untuk mensanitasi premis yang berkeluasan 4828.50 meter persegi itu,”
katanya kepada pemberita dalam satu kenyataan semalam.

Menurut Tiong, antara lokasi lain yang dijalankan dengan operasi ini ialah
Gereja Blessed Sacrament di BDC, Hotel Imperial, sebuah kuil di Jalan Ban Hock,
pasaraya Emart Matang, Imperial Riverbank dan pejabat Jabatan Siasatan Jenayah
Narkotik, Sarawak.

Katanya, jumlah keseluruhan lokasi yang disanitasi ialah 309 di seluruh
negeri sejak dilaksanakan pada 30 Mac lalu.

Tambahnya, di Kuching sahaja sebanyak 103 premis yang telah disanitasi,
diikuti Miri (68), Limbang (27), Bintulu (27), Sarikei (22), Kota Samarahan
(21), Kapit (12), Sri Aman (11), Sibu (sembilan ), Betong (lapan) dan satu di
Serian.

See author's posts


Sistem rekod markah berpusat antara elemen transformasi

PUTRAJAYA: Pembangunan sistem pelaporan berpusat bagi tujuan merekod markah pentaksiran pelajar sekolah merupakan antara elemen transformasi pendidikan yang bakal diperkenalkan Kementerian Pendidikan (KPM), kata Menteri Kanan Pendidikan Datuk Dr Radzi Jidin.

Selain mengurangkan beban guru bagi mengelak tugas merekod markah berulang kali, sistem itu turut bertujuan meningkatkan kecekapan sistem KPM agar relevan dengan transformasi digital pada masa ini.

Beliau berkata ketika ini, seseorang guru itu dikehendaki menyalurkan rekod markah pelajar kepada pelbagai pihak termasuk KPM dan Pejabat Pendidikan Daerah (PPD).

“Dengan adanya sistem pelaporan berpusat ini, pihak lain yang mahukan rekod markah boleh ‘mengekstrak’ data daripadanya. Begitu juga dengan pembinaan jadual waktu sekolah, difahamkan masih ada sekolah yang buat secara manual.

“Jadi KPM akan mewujudkan satu sistem khusus bagi membolehkan pihak sekolah membina jadual waktu sekolah mengikut kesesuaian masing-masing,” katanya kepada pemberita ketika ditemui pada program Showcase Transformasi Pendidikan yang berlangsung sejak 12 Ogos sehingga semalam di pusat beli-belah Alamanda, di sini.

Menurut Radzi, KPM komited dalam menjadikan ekosistem pendidikan negara sebagai yang terbaik selain memberikan fokus utama kepada kemenjadian murid secara menyeluruh tanpa bergantung kepada pencapaian akademik semata-mata.

“Contohnya, baru-baru ini bekerjasama dengan FGV Holdings Berhad dengan membawa pelajar mendekati flora dan fauna agar mereka faham tentang perubahan iklim dan sebagainya,” katanya dan menambah transformasi pendidikan kementerian meliputi kerjasama rentas agensi kerajaan dan swasta.

Bagi mendekati masyarakat terutamanya golongan ibu bapa agar mereka faham tentang transformasi pendidikan dan dasar KPM, Radzi berkata KPM juga akan mengadakan Hari Terbuka PPD di 142 lokasi seluruh negara pada 26 dan 27 Ogos depan.

Katanya, KPM menerusi sesi perbincangan dan libat urus dengan lebih 20,000 orang termasuk pemimpin masyarakat sehingga kini turut menerima maklum balas positif berkaitan transformasi pendidikan yang giat diaplikasikan.

Antara insiaitif KPM mengorak langkah ke depan transformasi pendidikan meliputi pemansuhan Ujian Pencapaian Sekolah Rendah (UPSR) dan Pentaksiran Tingkatan 3 (PT3) bagi memastikan Pentaksiran Berasaskan Sekolah (PBS) dapat dilaksanakan dengan berkesan selain menjaga kebajikan guru dengan memudahcara urusan permohonan pertukaran guru.

Showcase Transformasi Pendidikan merupakan satu daripada pengisian KPM di bawah program ‘Bersama Semarakkan Transformasi Pendidikan’ yang diadakan bermula 1 Ogos sehingga 30 September depan di seluruh negara.

Ia antara lain memaparkan inovasi dan pencapaian murid dan guru, perkembangan pendidikan digital dan aplikasi sistem yang memudahkan pengurusan pendidikan.

Seorang Ikon Guru Inovatif Prasekolah Kartigesan M.Veloo yang mencipta bahan inovasi Sensory Play Numerics berkata bahan tersebut berfungsi sebagai alat permainan yang boleh digunakan dalam bidang akademik khas untuk kanak-kanak berumur empat hingga enam tahun dan murid yang mempunyai masalah pembelajaran dalam bidang Matematik.

“Subjek Matematik asas perlu dikuasai sepenuhnya oleh pelajar agar mereka dapat menyelesaikan operasi Matematik lain yang lebih kompleks,” kata guru Sekolah Kebangsaan Olak Lempit, Kuala Langat, Selangor.

Katanya, idea menghasilkan bahan inovasi itu tercetus pada 2017 apabila mendapati ada pelajar prasekolahnya berdepan kesukaran untuk membuat pengiraan mudah dan sehingga kini lebih 500 pelajar telah menerima manfaat melaluinya.

Bahan yang dihasilkan dari kayu, blok dan kadbod tebal itu turut mengandungi litar elektrik iaitu lampu akan berkelip apabila pelajar berjaya menyusun nombor dalam susunan yang betul.

Beliau yang berkecimpung dalam bidang perguruan selama 11 tahun turut berhasrat menambah baik modul tersebut mengikut tahap kemahiran pelajar.

Sementara itu, pelajar Sekolah Seni Malaysia Perak Muhammad Haziq Ziman, 17, berkata penyertaan beliau dalam pertandingan seni International High School Arts Festival Japan memberi pengalaman luas dalam bidang seni halus kerana dapat mengetahui mengenai hasil karya negara lain.

Ia merupakan penyertaan kedua Muhammad Haziq dalam pertandingan itu dan kali ini, beliau menghasilkan lukisan bermotifkan elemen haiwan iaitu Harimau Malaya dan ikan koi yang sinonim dengan Malaysia dan Jepun.

Anak kelahiran Selangor itu berkata beliau mengambil masa dua minggu sahaja untuk menghasilkan karyanya dengan teknik lukisan akrilik dan berhasrat mengembangkan minatnya terhadap bidang seni halus yang diceburi sejak berumur lapan tahun. – Bernama

See author's posts


PM tangguh lawatan rasmi ke Singapura

SINGAPURA: Lawatan rasmi Perdana Menteri Malaysia Tan Sri Muhyidin Yassin ke Singapura yang pada mulanya dijadualkan hari ini, kini ditangguhkan ke satu tarikh lain tahun ini, menurut Menteri Luar Datuk Seri Hishammuddin Tun Hussein.

“Ini disebabkan tumpuan semasa Perdana Menteri ketika ini adalah terhadap jumlah jangkitan Covid-19 yang meningkat baru-baru ini,” kata Hishammuddin dalam satu kenyataan media.

Hishammuddin yang sedang dalam rangka lawatan kerja dua hari di Singapura berkata, Perdana Menteri dijadualkan bertemu dengan rakan sejawatnya dari Singapura Lee Hsien Loong, untuk berbincang dan bermuafakat dalam isu berkaitan perjalanan merentas sempadan secara beransur, dan untuk memudahkan perjalanan rakyat antara negara masing-masing.

Bagaimanapun menurutnya keadaan semasa Covid-19 tidak menyediakan persekitaran yang selesa bagi kedua-dua perdana menteri untuk berbincang dan mencapai kata sepakat dalam perkara yang “kita tahu rakyat di kedua-dua negara Malaysia dan Singapura telah lama dinantikan”.

“Rundingan ini, yang sememangnya sedang diusahakan, memerlukan kerja keras pelbagai agensi dan kementerian.

“Namun disebabkan keadaan yang tidak menentu, dengan sebarang kemungkinan boleh berubah pantas pada bila-bila masa, ia menimbulkan persekitaran yang amat mencabar bagi kedua-dua pihak untuk tampil dengan penyelesaian yang konkrit dan selamat berhubung perjalanan rentas sempadan bagi rakyat kedua-dua negara. Kesihatan Awam perlu sentiasa menjadi keutamaan kita, itu yang membawa kepada perbincangan hari ini,” menurutnya.

Merujuk kepada lawatannya, Hishammuddin berkata, walaupun berhadapan dengan pelbagai cabaran di tengah pandemik, “kita berjaya mengadakan pertukaran lawatan, yang menjadi bukti kepada hubungan kukuh antara kedua-dua negara, semangat tinggi dan ikatan setiakawan antara Malaysia dan Singapura.

Hishammuddin juga dijadualkan mengunjungi Perdana Menteri Lee Hsien Loong, serta Menteri Kanan merangkap Menteri Penyelaras bagi Keselamatan Negara Singapura Teo Chee Hean semasa lawatannya.

— Bernama

See author's posts


Penolong pengarah Imigresen wanita ditahan

JOHOR BAHRU: Seorang Penolong Pengarah Imigresen wanita yang bertugas di salah sebuah kompleks imigresen di negeri ini ditahan selepas disyaki terlibat dalam sindiket penyeludupan migran, dua hari lepas.

Ketua Polis Johor Datuk Ayob Khan Mydin Pitchay berkata, pegawai kanan berumur 50 tahun itu ditahan di tempat tugasnya oleh anggota Cawangan Khas Ibu Pejabat Polis Kontinjen Johor, sebagai lanjutan kepada penahanan tiga pegawai imigresen pada 23 Jun lepas, yang dipercayai terbabit dalam kes sama.

Penahanan suspek merupakan tangkapan pegawai berpangkat paling tinggi yang terlibat dengan kes sindiket penyeludupan pendatang setakat ini, dan suspek disiasat mengikut Seksyen 26 (A) Antipemerdagangan Orang dan Antipenyeludupan Migran 2007 (ATIPSOM) dengan mengguna pakai prosedur siasatan di bawah Akta Kesalahan Keselamatan (Langkah-Langkah Khas) 2012.

“Modus operandi suspek adalah dengan menyediakan cop imigresen Malaysia yang disyaki palsu bagi menguruskan penyeludupan warga Indonesia yang telah tamat tempoh pas lawatan sosial (PLS) sebelum arahan Perintah Kawalan Pergerakan (PKP) dikeluarkan,” katanya kepada pemberita dalam sidang media, di sini semalam.

Beliau menegaskan, pihaknya tidak akan bertolak ansur dan tidak melindungi mana-mana pihak berjawatan tinggi sekiranya didapati terlibat dalam sindiket penyeludupan.

“Polis Johor tidak melihat status, kalau terlibat kita tangkap tidak mengira kedudukan. Ada pihak cuba kaitkan isu tangkapan (sindiket) ini dengan mengatakan bahawa polis menganiaya,” katanya.

“Tidak timbul isu itu kerana kita hanya jalankan siasatan dan menyiapkan kertas siasatan, setelah itu dipanjangkan kepada pejabat Peguam Negara dan mahkamah yang akan tentukan sama ada mereka bersalah atau pun tidak,” tambahnya. – Bernama

See author's posts


Jelajah Asia bakal kembali

JELAJAH Asia kini berusaha untuk menyambung semula kalendar kejohanan 2020 pada September ini berdasarkan ramalan dan pelonggaran langkah-langkah penjarakan sosial di rantau ini.

Pesuruhjaya dan Ketua Pegawai Eksekutifnya, Cho Minn Thant, berkata kelonggaran perjalanan antarabangsa secara berperingkat dan juga penghapusan tempoh kuarantin akan menentukan sama ada jelajah itu dapat diteruskan dalam skala penuh.

Menurut Cho, Jelajah Asia akan mengatur antara 10 dan 12 kejohanan dari September hingga Disember dan akan meningkatkan jumlahnya jika keadaan Covid-19 bertambah baik.

“Terdapat prospek jelajah ini akan ke China dan diakhiri dengan beberapa rantaian kejohanan termasuk Terbuka Hong Kong dan Terbuka Mauritius pada akhir tahun ini. Dalam tempoh ini, jika semuanya berjalan lancar, mungkin ada beberapa acara baharu yang akan ditambahkan ke dalam jadual.

“Sementara bagi Jelajah Pembangunan Asia (ADT), kami menyasarkan antara enam dan lapan kejohanan di Thailand, Indonesia dan Taiwan, sementara acara di Malaysia masih ditangguhkan,” kata Cho, dalam kenyataan di laman web rasmi Jelajah Asia, www.asiantour.com.

Kejohanan Terbuka Shinhan Donghae di Incheon, Korea Selatan, dari 10 hingga 13 September yang menawarkan hadiah wang keseluruhan berjumlah 1.4 bilion Won (kira-kira RM4.96 juta) bakal menjadi acara pertama selepas ditangguhkan akibat penularan pandemik Covid-19, Mac lalu.

Sementara itu, Cho berkata Jelajah Asia juga akan mempertingkatkan prosedur operasi standard (SOP) untuk menjaga kesejahteraan semua pihak termasuk pemain, kedi dan peminat ketika menganjurkan acara di masa depan untuk mengurangkan jangkitan Covid-19.

“Sekiranya kita perlu mengurangkan jumlah pelancong asing yang pergi ke negara tuan rumah, kita mungkin tidak menggunakan khidmat kedi persendirian, rombongan, dan staf sokongan. Ada kemungkinan hanya pemain dan kakitangan penting akan dibenarkan melakukan perjalanan.

“Sekiranya struktur khemah hospitaliti tidak dapat dilaksanakan kerana ia menarik ramai orang, kita mungkin perlu memberi peluang berisiko rendah kepada penaja, seperti tambahan acara pro-am. Langkah sementara ini diperlukan untuk memastikan kita dapat menyambung semula kejohanan kita tahun ini,” tambah Cho.-Bernama

See author's posts


DUN: Dagangan luar Sarawak meningkat 1.5 kali ganda

KUCHING: Jumlah perdagangan luar negeri meningkat 1.5 kali ganda daripada RM91.1 bilion tahun lalu kepada RM141.2 bilion pada tahun ini.

Premier Sarawak, Datuk Patinggi Tan Sri Abang Johari Tun Openg berkata, permintaan luar yang kukuh dicatatkan dalam tempoh lapan bulan pertama 2022.

“ Kedua-dua eksport dan import meningkat dua angka masing-masing sebanyak 61.1 peratus dan 38.6 peratus.

“Harga komoditi yang kukuh terus memacu pertumbuhan eksport, terutama dalam sektor minyak dan gas, aluminium, aloi fero serta minyak sawit mentah. Harga minyak dijangka kekal tinggi dengan harga purata berlegar sekitar AS$100 setong untuk 2022,” katanya.

Beliau berkata demikian dalam pembentangan Rang Undang-undang (RUU) Pembekalan (2023), 2022 pada sidang Dewan Undangan Negeri (DUN) di sini, hari ini.

Abang Johari yang juga Menteri Kewangan dan Ekonomi Baharu berkata penggunaan swasta dijangka berkembang pada 6.8 peratus tahun ini dipergiatkan oleh pemulihan dalam pasaran buruh dan normalisasi aktiviti ekonomi.

“ Tambahan pula, pelancaran Bantuan Khas Sarawakku Sayang (BKSS) dan Bantuan Keluarga Malaysia, memberi sokongan tambahan kepada perbelanjaan pengguna.  Dalam tujuh bulan pertama, import makanan dan minuman meningkat sebanyak 25.6 peratus,” katanya.

Sementara itu, pelaburan awam dan swasta diunjur mencatat pertumbuhan kukuh sebanyak 19.3 peratus pada tahun ini terutamanya didorong oleh pelaburan awam tinggi yang diperuntukkan untuk projek pembangunan.

“Import jentera dan peralatan serta barangan perantaraan berkembang sebanyak 52.5 peratus dalam tempoh lapan bulan pertama tahun ini.

“Pelaburan yang diluluskan dalam sektor pembuatan juga menunjukkan peningkatan bagi sembilan bulan pertama berjumlah RM6 bilion, khususnya dalam industri elektrik dan elektronik,” katanya.

Dengan kebanyakan petunjuk ekonomi menunjukkan arah aliran menaik, ekonomi Sarawak berada di landasan pemulihan.

“Walaupun kami menjangkakan ekonomi domestik akan bertambah baik secara beransur-ansur dan menjadi lebih kukuh untuk baki 2022 dan 2023 nanti, kami juga menyedari risiko penurunan yang mungkin menjejaskan ketidaktentuan global seperti perang Rusia-Ukraine serta dasar sifar COVID-19 China.

“Aktiviti perdagangan global yang perlahan dijangka berlanjutan sehingga 2023, dan dengan jangkaan harga minyak akan menurun, ekonomi Sarawak diunjurkan mencatat pertumbuhan antara 5.0 peratus hingga 6.0 peratus pada 2023.

“Namun begitu, pertumbuhan positif ini menunjukkan ekonomi kita terbukti untuk berdaya tahan terhadap gangguan pandemik, dibantu oleh inisiatif tindak balas kecemasan Kerajaan Negeri, dan program vaksinasi yang kuat,” katanya.

Oleh NUR AIN OTSMAN

See author's posts


Cradle wujudkan lebih 2,400 syarikat pemula niaga

KUALA LUMPUR: Cradle Fund Sdn Bhd (Cradle) telah mewujudkan lebih 2,400 syarikat pemula niaga sejak pelancaran program MYStartup pada Februari tahun ini, kata Naib Presiden Kanan, Pembangunan Ekosistem Cradle Ahmad Kashfi Alwi.

Beliau berkata, program MYStartup memainkan peranan penting dalam membantu Kementerian Sains, Teknologi dan Inovasi (MOSTI) mencapai sasaran untuk mewujudkan 5,000 syarikat pemula niaga menjelang akhir 2025.

Ahmad Kashfi berkata, dana itu sedang gigih berusaha untuk mendapatkan lebih banyak syarikat pemula niaga yang berkualiti dan mengurangkan bilangan syarikat baharu yang berhenti daripada program itu.

“Sasaran dalaman kami adalah untuk mendapatkan lebih ramai peserta menyertai program MYStartup dan mendapatkan lebih banyak syarikat pemula niaga yang berkualiti serta mengurangkan keciciran daripada program tersebut. Pada asasnya kami mahu melihat lebih banyak syarikat pemula niaga mendapat pelaburan pendanaan daripada pelabur.

“Melihat trajektori pertumbuhan, kami cukup yakin dan percaya bahawa kami mampu mencapai sasaran 5,000 syarikat pemula niaga menjelang 2025 kerana kami telah berjaya mendapatkan 2,400 syarikat pemula niaga sejak pelancaran program MYStartup. Saya percaya kami berada di landasan yang betul,” katanya kepada Bernama selepas pelancaran Program Pre-Accelerator MYStartup Kohort 2 di sini, hari ini.

Semalam, Cradle mengumumkan bahawa ia meluluskan 28 syarikat pemula niaga di bawah program Cradle Investment Programme (CIP) Spark dan CIP Sprint dengan jumlah geran sebanyak RM8.24 juta setakat September 2022.

Sementara itu, Cradle di bawah MOSTI, hari ini mengumumkan pelancaran Program Pre-Accelerator MYStartup Kohort 2, berikutan kejayaan program Kohort 1, yang berakhir pada September 2022.

Kumpulan baharu itu menerima sejumlah 126 permohonan, dan 40 syarikat pemula niaga peringkat awal teratas yang dipilih akan menjalani program latihan selama enam bulan.

Program Pre-Accelerator MYStartup adalah sebahagian daripada Strategi MYStartup yang lebih besar dimulakan oleh MOSTI bertujuan meningkatkan ekosistem syarikat pemula niaga tempatan ke peringkat seterusnya dengan menyediakan pembiayaan pertumbuhan, sumber dan bimbingan kepada mereka.

Kohort pertama, yang dilancarkan pada 12 Mei 2022, menyaksikan 37 syarikat pemula niaga dipilih untuk program latihan selama enam bulan dan 15 syarikat pemula niaga dipilih untuk mengemukakan idea perniagaan mereka kepada panel hakim semasa Demo Day yang diadakan pada 27 September 2022.

Cradle mengumumkan Luwjistik (platform perisian sebagai perkhidmatan (SaaS) untuk menyambung dan meningkatkan perkhidmatan dalam industri logistik); Bytespace (platform SaaS dengan penyelesaian boleh suai menyeluruh ); MIW (penyelesaian proprietari untuk sisa tapak pelupusan); loopfoods (ladang untuk perkhidmatan penghantaran makanan vegan); dan Sekolah Sayur Kita (platform pembelajaran agroteknologi yang ingin mengembangkan dan memperkasakan petani masa depan) sebagai 5 pasukan Terbaik dalam Kohort 1.

Dalam satu kenyataan, Ahmad Kashfi berkata, Cradle berharap Program Pre-Accelerator MYStartup akan dapat meningkatkan dan memperkasakan syarikat pemula niaga dengan kepintaran perniagaan dan kepakaran kewangan sambil menghubungkan mereka dengan rangkaian dan sumber yang sangat diperlukan.

Ketua Pegawai Eksekutif BEYOND4, S T Rubaneswaran berkata, syarikat pemula niagayang menyertai MYStartup Pre-Accelerator anjuran Cradle ini akan mendapat peluang hebat untuk mempercepat perkembangan perniagaan mereka menerusi program pementoran berkualiti, latihan serta bimbingan dan semua ini tanpa perlu menyerahkan walau sedikit pegangan ekuiti sepanjang program ini berlangsung.

“Kami berharap menerusi program ini juga, syarikat pemula niagaakan mendapat keyakinan yang lebih jitu dalam mencapai matlamat dan sasaran mereka,” katanya.

Disenarai sebagai salah satu daripada 16 intervensi di bawah Pelan Hala Tuju Ekosistem Startup Malaysia (SUPER) 2021-2030, Program MYStartup memainkan peranan yang penting dalam usaha mencapai sasaran MOSTI untuk melahirkan 5000 syarikat pemula niagadan lima syarikat berstatus unicorn menjelang 2025 bagi meningkatkan perkembangan ekonomi menerusi sains, teknologi dan inovasi.

Untuk maklumat lanjut mengenai ekosistem startup di Malaysia, sila layari www.mystartup.gov.my. – Bernama

See author's posts


200 bungkus bubur lambuk diagihkan

MUKAH: Sebanyak 200 bungkus bubur lambuk diagihkan kepada orang ramai terutama pengguna jalan raya di Kampung Petanak, pada Khamis lalu.

Program
yang sememangnya aktiviti rutin semasa Bulan Ramadan ini diadakan di tepi jalan
depan Surau Darul Hikmah di kampung tersebut.

Pengagihan
bubur itu diketuai oleh Pegawai Penerangan Daerah Mukah, Syahrulizan Madian,
yang dibantu oleh staf Jabatan Penerangan Malaysia Daerah Mukah (JPM Mukah).

Turut
hadir, Pengerusi Surau Darul Hikmah, Esgar Mudul dan Bilal Surau, Piee Manan.

Majlis
Pengagihan Bubur Lambuk sempena Program Info-On-Wheel Ramadan (IWO)  itu adalah yang pertama dilaksanakan oleh JPM
Mukah pada tahun ini.

Menurut
Syahrulizan, taskirah bergerak adalah untuk menyampaikan maklumat kepada orang
ramai secara Norma Baharu yakni dengan tidak berkumpul di satu tempat dengan
jumlah yang dilarang semasa Perintah Kawalan Pergerakan (PKP) sekarang.

“Ini
adalah Fasa Pertama IWO yang terdiri daripada lima program seumpamanya.

“Antara
objektif ialah menyebarluaskan maklumat dasar-dasar kerajaan dan memastikan
capaian maklumat yang lebih tersasar kepada kumpulan sasaran,” ujarnya.

Tambahnya,
menerajui proses komunikasi bersemuka dengan hebahan melalui unit bergerak IOW
supaya maklumat sampai terus ke peringkat akar umbi dan mempertingkatkan
sokongan dan kepercayaan rakyat terhadap usaha kerajaan.

Selain
itu, ia juga memantapkan sistem penyampaian pihak kerajaan hingga ke peringkat
akar umbi dan merapatkan hubungan antara agensi kerajaan dan masyarakat,
memperjelaskan maklumat secara terus dan meningkatkan pemahaman serta
mengelakkan salah tanggapan rakyat terhadap usaha kerajaan.

Dalam
masa yang sama, adalah untuk  menzahirkan
rasa keinsafan kepada semua rakyat Malaysia agar menghadapi ujian ini dengan
penuh sabar dan bersatu hati, menzahirkan rasa kesyukuran terhadap nikmat yang diberikan
Allah kepada seluruh umat Islam, menyebarkan maklumat mengenai PKP dalam waktu
perayaan di samping dasar kerajaan, dan menzahirkan solidariti rakyat Malaysia
dalam memerangi Covid-19.

Selepas
program di Kampung Petanak, kata Syarul,  mereka akan menganjurkannya di  Surau Kampung Penat Mukah pada 9 Mei,
Surau Kampung Kuala Lama Mukah (10 Mei),  Surau Kampung Judan Mukah(16 Mei) dan  Masjid Jamek Mukah( 17 Mei).

See author's posts


Akta baharu larang aktiviti merokok diperkenalkan

PUTRAJAYA: Akta baharu akan diperkenalkan bagi melarang aktiviti merokok dan pemilikan sebarang produk merokok termasuk rokok elektronik (vape) terhadap generasi muda yang lahir selepas 2005 atau dikenali sebagai Generational End Game, kata Menteri Kesihatan Khairy Jamaluddin.

Beliau berkata, pengenalan akta baharu tersebut akan dapat mengurangkan keterdedahan generasi akan datang terhadap rokok dan produk tembakau kerana pengambilannya adalah faktor utama kejadian kanser dan menyumbang 22 peratus kematian akibat kanser.

Beliau juga berkata kos untuk merawat penyakit kanser paru-paru akibat merokok dianggarkan RM132.7 juta.

“Bermakna jika anda berumur 17 tahun dan Parlimen meluluskan akta itu, anda tidak lagi dapat membeli sebatang rokok di negara ini,” katanya ketika berucap merasmikan sambutan Hari Kanser Peringkat KKM secara maya semalam.

Dalam pada itu, Khairy berkata terdapat peningkatan kes kanser sebanyak 11 peratus di negara ini iaitu 115,238 kes bagi tempoh 2012 hingga 2016 berbanding 103,507 kes bagi tempoh 2007 hingga 2011.

Beliau berkata, dianggarkan setiap seorang daripada 10 lelaki dan setiap seorang daripada sembilan wanita berkemungkinan akan mendapat penyakit kanser.

Tiga jenis kanser yang paling kerap berlaku di Malaysia dalam kalangan lelaki ialah kolorektal atau usus besar (16.9 peratus), paru-paru (14.8 peratus) dan prostat (8.1 peratus).

Sementara dalam kalangan wanita adalah kanser payudara (33.9 peratus), dikuti dengan kanser kolorektal (10.7 peratus) dan kanser serviks (6.2 peratus).

Menurut Khairy, kematian akibat kanser merupakan sebab utama kematian di hospital-hospital swasta iaitu 34.95 peratus dan sebab kematian keempat di hospital Kementerian Kesihatan (KKM) iaitu 11.56 peratus.

Khairy berkata pada tahun ini, kerajaan memperuntukkan RM137 juta untuk Perkhidmatan Radioterapi dan Onkologi dan jumlah tersebut tidak termasuk kos lain seperti pengimejan dan makmal untuk pengesahan diagnosa, pembedahan dan anesthesiologi, rehabilitasi dan perkhidmatan paliatif.

Pada sambutan Hari Kanser Peringkat KKM itu, Khairy turut melancarkan buku National Strategic Plan for Cancer Control Programme (NSPCCP) 2021-2025 dan buku National Strategic Plan for Colorectal Cancer (NSPCRC) 2021-2025.

Menurutnya, NSPCCP 2021-2025 mengandungi sasaran serta strategi bagi semua aspek kawalan kanser yang merangkumi Pencegahan, Pengesanan Awal, Diagnosa, Rawatan, Rehabilitasi, Penjagaan Paliatif, Rawatan Tradisional & Komplimentari (T&CM), Surveilan & Pemantauan (Registri Kanser), Penyelidikan dan Sumber Manusia.

NSPCRC 2021-2025 pula adalah subset daripada NSPCCP 2021-2025 dan merupakan pelan tindakan kanser kolorektal bagi peringkat KKM untuk mengawal kanser kolorektal, kanser kedua penting di Malaysia. – Bernama

See author's posts


Qatar lakukan penerbangan evakuasi kelima

QATAR: Proses evakuasi penduduk Afghanistan diteruskan negara luar.

Terbaharu, Qatar melakukan penerbangan evakuasi yang kelimanya, membabitkan penerbangan dari lapangan terbang antarabangsa Kabul Ke Doha.

Penerbangan itu membawa 235 orang, majoritinya warga Afghanistan.

Kesemua individu yang dievakuasi akan tinggal di kemudahan sementara dan menjalani ujian saringan Covid-19 sebelum meneruskan ke destinasi akhir mereka.

Penerbangan evakuasi itu dilakukan setelah pengambilalihan Taliban memegang tampuk pemerintahan Afghanistan susulan pengunduran tentera Amerika Syarikat.

Puak Taliban berjaya menawan Afghanistan sejak Ogos lalu.-AFP

See author's posts


JAKU IBAN: Sada Bebuah

Tusun Ke-7

MINGGU dulu tu kemari kitai udah macha sereta belematika segenteran Sada Bebuah ti dikumbai Serebana Siku Ukui Kaka. Lalu minggu tu ruang JAKU IBAN: Sada Bebuah ba dada surat-kabar Utusan Sarawak (SADA) tu diisi ngena genteran Sada Bebuah ti bejuluk Sebilah Rantung Duku.

“SEBILAH RANTUNG DUKU”

Aku tu sebilah duku

Berasal ari besi sulu, baja teradu

Sempiar perapang pedang Buju

Tuai dulu, ke beati tuyu

Mudi ngemeluka orang siku mati merimpu

Makai telu raung bungang.

Aku tu sebilah dajap pemantap, duku pemampat

Berasal ari keresani besi umat

Repik anak perapang pedang Rabung Bat

Tuai dulu, pintar muslihat

Lanchat mepat orang melat

Beupahka sebangkat pepakan upang.

Lebuh aku agi biak, empai bengat tuai menya, Dum

Kala aku diansingka aki nuan

Nasau pulau, melit bukit, ngerampit tatai,

Alai uman iya nanam jeluan padi nubai,

Tak nadai pengakang aku nyimbang batang menuang

Nyelai ragai mikai, galau lelanggai,

Nadai berupai, rebah melempai, tumbang tejula.

Tak ke pendiau, maya ke menya kelia

Mata tajam enggi aku, akan Renggan,

Dikena aki nuan menya, nundan rian

Bebuah berinan nempala kera;

Kala mega aku dianjung aki nuan, Dum Mabung

Mumpung mulung, dilulung nibung

Nuduk di punggung, ngupih timba;

Kala mega aku ditandangka aki nuan, Dum Jang

Nyimbang batang pinang, putus beluntang

Baru beseludang, bemayang sala.

Tang ke tu, lebuh nyau kine rebak,

Ditampung kita ke biak,

Meda mata aku udah simpak

Ulu udah ruyak, sarung udah suyak

Diteju-lak, enda dipeguna.

Meda mata aku udah rabang

Kilum udah renggang, sarung udah meranggang

Enda dibilang, nadai kesayang, badu diperega.

Uji peletuk aku tu, Igat, peletuk

Enggai aku kelalu dipeburukka kita beketu

Tak duduk rungguk-rungguk

Diau matuk-mungguk, changuk-changuk, da teluk

Dibalut apuk, begulai enggau umpuk

Dikerayap ama manuk.

Peletuk aku, Igat, peletuk

Biar pinggang aku bingkuk

Mata aku piluk, kebi jai.

Taja aku dah jadi perantung, baka tu

Enggai ga aku disilung terus diumbung

Apin betegar, udah dipesarung

Apin mati, dulu diperarung,

Pelentung aku, Igat, pelentung

Biar pinggang aku bejengkung

Mata laur belung, simpi tebi.

Enti enda pia,

Uji simpan bejimat, taruh cheremat ga aku, Igat,

Dini nemu, ila lusa, dudi renggat,

Tau aku diambi jamat kita ke pengering semengat,

Penabat umat orang ke bisi besapat,

Jadi mali melaki-bini.

Uji ansah cheremat, kilir bejimat ga aku, Wat,

Dini nemu, kedudi hari, jeman ke apin genap,

Tau aku diasa kita ke sabang ubat,

Penabat jamat kita ke bisi enda dapat

Dipelianka Rechap Manang Menani.

Lalu sebengkah ari pekara ti deka dikenang penulis pasal Sada Bebuah Sebilah Rantung Duku tu, iya nya pasal isi enggau reti sada bebuah nya empu. Lebuh iya ngarang Sada Bebuah tu, dia penulis berundingka reti iya bisi dua pengambi:

(1)       Reti sada bebuah tu ti gera-gera’/ngalan/belungkas/nadai belalali (tersurat/extrinsic). Dalam reti iya ti gera-gera’, dia sebilah rantung duku tu nusui:-

•           Asal tauka penatai iya – iya dikambuh ari sempiar/repik besi umat ti dikambuh Rabung Bat seduai Buju ke duku kirai.

•           Lebuh iya agi baru tembu kambuh, agi tajam menya, iya sigi dikena orang nebas, nasau rimba, lalu mantap tauka nebas enda pilih bansa kayu ke di babas kering sekalika lembut. Iya kala dikena orang ke empu, betajarka batang rian, mulung enggau pinang.

•           Tang lebuh iya nyau lama, tegar, simpak, jai mata, jai ulu, jai serangan, dia iya diengkahka pengempu sengapa alai sebelah-belah teluk dinding, enda disimpan, diintu manah-manah.

•           Tegal nya, iya berasai enda lantang ati enggau pendiau. Nya kebuah iya majak pengempu iya meletuk iya, ngena iya.

•           Enti enda baka nya, taja pen iya udah nyadi rantung, agi mih iya tau bisi guna ke pengempu iya baka ke kering semengat indu enggau lelaki ti disapat di ai tauka bekalih di darat, laban jadi salah serak; tauka ke sabang ubat; sekalika ke upah sida manang sida kejakang, sida mampu sida bindu lebuh belianka pengempu sekalika sida sebilik ke bukai ke bisi sakit lengit, enda gerai enda nyamai.

(2)       Reti sada bebuah tu ti besilup/belalai (tersirat/intrinsic), dia sebilah rantung duku tu nyempamaka siku mensia lelaki ke:

•           Peturun orang ke manah purih, manah sepuh, kering, tajam ati

•           Lebuh iya agi biak, agi benung orang, agi pengerai, agi regas (kering, sikar, bagas, pas) lalu ulih ngereja mayuh macham pengawa (nyengkaum pengawa-pengawa ti sukar ti enggai dikereja orang bukai)

•           Tang lebuh iya nyau tuai, nyau enda dapat agi gawa, nyau bepenyakit, dia iya nyau enda dikelala, enda dibasa, enda dikibuhka, kurang dijaga orang ngena penyiru enggau pengasih. Nya kebuah iya nyau berasai balat bendar enda lantang ati, enda lantang pendiau.

•           Tang ku iya, taja pen iya nyau tuai, nyau enda sape agi gawa, nyau bepenyakit sereta enda kungang agi ngereja pengawa ngena pengering tulang, orang patut sereta tau ngena iya ke guna bukai. Iya ulih nyanding sida enggau ajar sereta enggau dalam pengawa enggau pendiau, laban iya mayuh udah ngasaika masin/tabar, pait/manis dalam pendiau enggau pengidup. Iya tau magi sida penemu manang penemu lemambang, leka main, jalai basa enggau adat, tusut, tapis pengawa beburung enggau mayuh agi sapar daya idup raban bansa diri empu ti beguna dikena nanka bansa enggau budaya diri empu.

•           Tang buku tuju penulis ti ngarang sada bebuah tu, iya nya meransang kitai mayuh tu bela bebasaka sida ke udah tuai umur ke nyau enda kungang agi gawa ke tanah ke rumah, mindah kulu kili, nyau bepenyakit; tang dalam pala enggau tubuh iya mengkang beterumbu, malar masar tujah pengidup, penemu, pengelandik enggau penau ti beguna ke tau nyangga pendiau, nyukung pengidup, nyerarak perangai enggau ulah kitai ke rebak baru ke dikiraka penulis masih rapas dalam semua pekara.

BETAMPUNG

Oleh JANANG ENSIRING

See author's posts


Muhyiddin lancar Dasar Perpaduan Negara

KUALA LUMPUR: Perdana Menteri Tan Sri Muhyiddin Yassin semalam melancarkan Dasar Perpaduan Negara yang bersifat inklusif, jelas dan kohesif, demi memastikan Malaysia kekal sebagai sebuah negara yang kukuh teras perpaduannya.

Muhyiddin berkata, Dasar Perpaduan Negara yang berkonsepkan Perpaduan Dalam Kepelbagaian itu menetapkan strategi jangka panjang dalam usaha berterusan untuk memupuk, mengukuh dan memelihara perpaduan dalam kalangan rakyat.

Tiga objektif utama yang ditetapkan dalam dasar ini adalah mengukuhkan perpaduan dan integrasi nasional berteraskan Perlembagaan Persekutuan dan Rukun Negara, membentuk identiti nasional dengan semangat jati diri, patriotik, prihatin, toleransi, saling hormat-menghormati dan bertanggungjawab serta melahirkan rakyat Malaysia yang menghargai dan mengamalkan perpaduan.

“Kerajaan amat menyedari akan hakikat bahawa perpaduan adalah tunjang kemakmuran negara, maka ‘Perpaduan dalam kepelbagaian’ yang berteraskan ‘model integrasi’ inilah yang kita hasratkan untuk rakyat Malaysia.

“Ini kerana berdasarkan sejarah, kita rakyat Malaysia telah menerima hakikat bahawa masyarakat negara ini adalah majmuk dan pelbagai latar belakang pegangan agama, pengenalan bangsa dan budaya,” katanya semasa melancarkan Dasar Perpaduan dan Rangka Tindakan Perpaduan Negara 2030-2030 secara maya menerusi Facebook Kementerian Perpaduan Negara.

Oleh kerana perbezaan dan kepelbagaian itu, kata perdana menteri, maka usaha ke arah mewujudkan perpaduan di negara ini perlu dilengkapi dan dilandasi usaha integrasi berterusan.Pada masa sama, Muhyiddin menjelaskan Rangka Tindakan Perpaduan Negara 2030 yang dihasilkan itu pula adalah bagi menyokong strategi-strategi dalam Dasar Perpaduan Negara serta menetapkan aspirasi perpaduan yang ingin dicapai dalam tempoh 10 tahun akan datang.

“Penggubalan Dasar Perpaduan Negara ini adalah berlandaskan kepada Perlembagaan Persekutuan dan Rukun Negara selaras dengan dasar-dasar utama negara seperti Wawasan Kemakmuran Bersama (WKB) 2030 dan Rancangan Malaysia Lima Tahun dan dasar-dasar lain yang berkuat kuasa.

“Rakyat Malaysia sejak sekian lama berpegang kepada Rukun Negara… tidak kiralah sama ada Melayu, Cina, India, Kadazan, Dusun, Iban, Murut, Melanau, orang asal atau mana-mana etnik sekalipun, bergelar warganegara Malaysia, maka inilah ciri-ciri yang wajib kita hayati,” katanya.

Muhyiddin selain itu, turut menyeru semua pihak terutamanya agen penggerak perpaduan yang terdiri daripada badan bukan kerajaan (NGO), pihak swasta dan pemegang taruh berkaitan supaya bekerjasama untuk memastikan semua objektif itu dicapai.

Tegasnya Dasar Perpaduan Negara adalah dasar bersama dan semua pihak adalah ejen perpaduan yang akan membawa aspirasi ini ke hadapan. – Bernama

See author's posts


Projek Lebuh Raya Trans Borneo diteruskan

KUALA LUMPUR: Projek Lebuh Raya Trans Borneo yang akan menghubungkan negara Brunei Darussalam, Indonesia dengan Sarawak dan Sabah di Malaysia tetap diteruskan.

Menteri Kerja Raya, Dato Sri Fadillah Yusof berkata, jajaran bagi Lebuh Raya Trans Borneo ini terdiri daripada Lebuh Raya Pan Borneo, Sarawak – Sabah Link Road dan beberapa jajaran di Lebuh Raya Trans Borneo yang masih belum dimulakan (missing links).

Jelasnya, setelah pengumuman dari pihak Kerajaan Indonesia untuk memindahkan ibu negara Indonesia dari Jakarta ke Kalimantan, maka kerja-kerja untuk menyiapkan Trans Borneo Highway ini di sebelah Indonesia telah digiatkan.

“Jalan baru dari Simanggaris ke Malinau di Indonesia telah pun siap dan kerja-kerja untuk membina jalan baru dari Malinau ke Long Midan Kerayan di sempadan Malaysia telah dimulakan.

“Oleh itu, terdapat keperluan untuk menyiapkan Lebuh Raya Pan Borneo, Sarawak – Sabah Link Road dan beberapa Trans Borneo missing links di sebelah Malaysia untuk melengkapkan laluan Trans Borneo ini secara keseluruhannya,” katanya dalam jawapan bertulis pada Mesyuarat Kedua Bagi Penggal Ketiga, Parlimen Ke-14, semalam.

Sementara itu, beliau menambah, bagi Lebuh Raya Trans Borneo dari Kalabakan ke Simanggaris, kementeriannya akan berbincang dengan Kementerian Kewangan dan Kerajaan Negeri bagi menentukan hala tuju dan keutamaan projek ini dalam RMKe-12.

“Pada masa ini, kerajaan akan menumpukan kepada penyiapan Lebuh Raya Pan Borneo dan Sarawak – Sabah Link Road Fasa 1 terlebih dahulu,” ujarnya.

Manakala Fadillah menambah jajaran jalan dari Sipitang ke Long Pasia adalah merupakan sebahagian daripada Projek Trans Borneo Highway yang akan menghubungkan Brunei Darussalam, Indonesia dengan Sarawak dan Sabah di Malaysia.

“Status dan jajaran jalan tersebut terdiri daripada lima segmen jajaran,” ujarnya sebahagian Lebuhraya Pan Borneo Sabah Fasa 1 (Pakej 1) dari Sipitang ke Sindumin.

Fadillah menambah status projek itu terkini adalah dalam pembinaan dengan kemajuan 39 peratus.

“Sebahagian Lebuhraya Pan Borneo Sarawak Fasa 2 dari Miri ke Sindumin (melalui Brunei Darussalam) juga masih dalam peringkat perancangan,” katanya dalam jawapan bertulis pada Mesyuarat Kedua Bagi Penggal Ketiga, Parlimen Ke-14.

Dalam pada itu, Fadillah memberitahu, sebahagian Sarawak – Sabah Link Road Pakej 1 dari Lawas ke Kampung Pa’ Berunut pula masih dalam peringkat reka bentuk.

Manakala, Sarawak-Sabah Link Road (Spur Road) Pakej 3 dari Long Lopeng ke Long Semado yang masih dalam peringkat perancangan.

“Seterusnya, sebahagian Lebuhraya Trans Borneo missing link (pakej 2) dari Long Semado ke Long Pasia yang masih dalam peringkat perancangan,” katanya.

See author's posts